چەند بیرەوەرییەك لەگەڵ سەرۆک مام جەلال-دا – Knwe.org\nسەرەکی » دۆسێ » چەند بیرەوەرییەك لەگەڵ سەرۆک مام جەلال-دا\nچەند بیرەوەرییەك لەگەڵ سەرۆک مام جەلال-دا\nئەم بابەتە بەشێکە لە بیرەوەرییەکانی باڵیۆز د. ئەحمەد بامەڕنی لەگەڵ رەوانشاد سەرۆک مام جەلال و گوزەرێکیشە بەنێو مێژووی خەباتی دیپلۆماسیی سەرۆک مام جەلال و خۆیدا لە قۆناغە سیاسییە جیاجیاکانی سەردەمی خەباتی رزگاریخوازیی باشووری کوردستان و ئۆپۆزسیۆنی عیراق و رۆڵی سەرۆک مام جەلال لەو کایەیەداو لەو بارەیەشەوە وەک کەسێکی نزیک لە رووداوەکانی ئەوێ رۆژێ لە ڕێی کوردستانی نوێ –وە زانیاریی ورد دەخاتەڕوو.\nد. ئەحمەد بامەڕنی\nوتم: مام جەلال من باسی خیانەتم نەكردووەو هەر لە بنەڕەتیشەوە ئەوەم لە مێشكمدا نییە. بەڵام چوونی ئێوە لەم كاتەدا بۆ بەغدا بە هەڵەیەكی گەورە دەبینم.\nمام جەلال وتی: بۆچوونەكەت لەسەرچاوم، بەڵام بڕۆ‌و خۆت كۆبكەرەوە بۆ پاریس.\nزانیم كە قەناعەتی بەقسەكانم نەكردووە، ناچار چوومەوە ژوورەكەم دانیشتم، كاك هاشم هات و وتی: ئەوە ئۆتۆمبێلەكە ئامادەیە، كە چوووم ژنێك لەناو ئۆتۆمبێلەكەدا بوو كە لێم پرسی ئەوە كێیە، وتی: ئەوە كافیە خانە، هاوسەری كاك عومەر فەتاح، ئەویش دێت بۆ پێنجوێن.\nبۆ ئێوارە گەیشتینە پێنجوێن، ئەوشەوە لەماڵی كاك زیڕۆ لە هەیوانیك نووستم كە دڵۆپەیەكی یەكجار زۆری هەبوو و بارانیكی زۆر بە لێزمە دەباری، وەك وڵاتانی ئیستوائی دەهاتە پێش چاوم، هەوڵمدا لەگەڵ دەنك و دڵۆپەكاندا خەوم لێ بكەوێت.\nرۆژی دواتر لەگەڵ مامۆستا موحسین عەلی ئەكبەر و هەندێك هەڤاڵی دیكە گەیشتینە مەریوان، دواتر چوومە كرماشان و سەردانێكی كاك دانای ئەحمەد مەجید-م كرد. هەر هەمان شەو گەیشتمە تاران، سێ رۆژ لە تاران لەماڵی كاك بەكر فەتاح مامەوە و دواتر لەوێوە بەرەو پاریس. كە گەیشتمە پاریس، مام جەلال-م لە تەلەفزیۆنی عیراقەوە بینی.\nساڵی 1993 ئەندامی یەكەم خولی پەرلەمانی كوردستان بووم، هەروەها ئەندامی كۆمیتەی پەیوەندییەكانی دەرەوەی یەكێتیش بووم كە پێكهاتبوو لە هەریەك لە خوالێخۆشبوو كاك دارۆی شێخ نوری و سەعدی ئەحمەد پیرەو بەندە.\nكاك دارۆ و كاك سەعدی چوونە حكومەتەوەو لە كابینەكەی كاك كۆسرەت. كاك دارۆ بوو بە وەزیری دارایی و كاك سەعدیش وەزیری كشتوكاڵ بوو. لەبەر كارەكانی خۆیان زۆربەی كاری پەیوەندییەكان كەوتبووە ئەستۆی من.\nرۆژێك مام جەلال بانگی كردم و پێی وتم: ئەحمەد دەمەوێت نیوەڕۆ خوانێك بۆ رێكخراوە NGOكان رێكبخەم و تۆش ئاگاداریان بكەیت و كاتەكەیان بۆ رێكبخەیت، منیش رۆژێكم دەستنیشانكرد و چووم هەموو NGO كانم ئاگاداركردەوە.\nنانخوادنەكە لەو خانووەی مام جەلال لەهەولێر بەڕێوەچوو كە دەكەوێتە سەر رێگای مەسیف سەڵاحەدین.\nمیوانەكان گەیشتن. مام جەلال باسی بارودۆخی كوردستانی بۆ كردن و باسی ئەو دوو ئابڵۆقەیەی بۆ كردن كە لەسەر كودستانە، یەكێكیان ئەوەی كە سەدام حسێن بەسەر هەرێمی كوردستانیدا سەپاندووەو ئەوەی دیكەشیان كە UN بەسەر سەرجەم عیراقیدا سەپاندووە، بە هەرێمی كوردستانیشەوە، داوای لێكردن كە لە رێگەی حكومەتی وڵاتەكانیانەوە هەوڵبدەن تا UN ئابڵوقەی سەر كوردستان لاببات.\nدواتر چووینە شوێنی خوانەكە كە مێزێكی دریژ دانرابوو و خوادنێكی زۆری لەسەر بوو. مام جەلال لە سەرووی مێزەكەوە دانیشت و منیش لەتەنیشتی مام جەلال-ەوە دانیشتم.\nبۆ هەریەك لە رێكخراوە NGO-كان جێگایەكمان دەستنیشان كردبوو، بەلەمێكی گەورە برنج كە بڕێك گۆشتی زۆری لەسەر بوو لەبەردەم مام جەلال دانرابوو، بەڵام مام جەلال هەستایە سەرپێیان و وتی: ئێوە لە ماڵی خوتانن، شەرم مەكەن، بەداخەوە من ناتوانم نانتان لەگەڵ بخۆم، چونكە رێژیمم هەیە، بەڵام لەگەڵتاندا دەمێنمەوە.\nمام جەلال هەر بەپێوە راوەستا بوو و دەستیكرد بە دابەشكردنی گۆشتی سەر برنجەكە بەسەر میوانەكاندا‌و دەیوت: ئەمە گۆشتی شانە زۆر خۆشە، بانگی یەكێك لە برادەرانی لای خۆی دەكرد و ئەویش قاپێكی دەهێناو مام جەلال دەیدا بە یەكێك لە میوانەكان. ئینجا دەیگوت: ئەم پارچەیە هی رانە، ئەویشی دەدا بەیەكێكی تر لە میوانەكان.\nسەرنجم دا كە مام جەلال دەستی دایە پارچە گۆشتێكی زۆر چەور و جاروبار جێگاكەی دەگۆڕێت لەسەر برنجەكە، لە هەمان كاتدا بەردەوام بوو لەسەر دابەشكردنی پارچە گۆشتەكانی تر. منیش حەزمكرد بزانم چی لەو پارچە گۆشتە چەورە دەكات. چەند جارێكی تر شوێنی ئەو پارچە چەورە گۆڕی و دواتر نانێكی هەڵگرت و كردییە دوو پارچە و ئەو پارچە گۆشتە چەورەی خستە ناوییەوە و بەتەمابوو بیخوات، بەڵام پێش ئەوەی پاروەكە بخوات، پێموت: مام جەلال جەنابت دەڵێیت من رێژیم دەكەم، ئەم پارچە گۆشتە بەو هەموو چەورییەوە دەخۆیت؟\nمام جەلال تەماشایەكی كردم و وتی: دەزانم تۆ چاودێریم دەكەیت! وازم لێبێنە.\nهیچ قسەم نەكرد و مام جەلال-یش گۆشتە چەورەكەی خوارد.\nساڵی 1997 لە پاریس بووم، لەگەڵ د. محەمەد سابیردا بڕیارماندا سەردانی مام جەلال بكەین لە لەندەن. كاك حەمە سابیر پێش من سەفەری كرد. كە رۆیشتم كارتۆنێك شەرابی ئیسپانیی Roja لەگەڵ خۆیدا بردبوو.\nمام جەلال ساڵی 1973 بۆ ماوەی شەش مانگ لە شاری Lyon بووە. شەرابی Château neuf du Pape شەرابی ئەو ناوچەیەیە و زۆر حەزی لێی بوو، منیش كارتۆنێك شەرابی Chateau neuf du Pape لەگەڵ خۆمدا بۆ برد. مام جەلال لەماڵی د. لەتیف رەشید بوو لە لەندەن، كە گەیشتم لێی پرسیم: ئەحمەد ئەوە چییە هێناوتە؟\nوتم: مام جەلال كارتۆنێكی شەرابی Château neuf du Pape م هێناوە، زۆر دڵی پێی خۆش بوو.\nپاش نیوەڕۆیەكی درەنگ كاك عەبدوڵڵای موهتەدی و كاك سەڵاحودینی موهتەدی و سێ چوار كەسی تر هاتن بۆ لای مام جەلال و دوای قسەو باسێكی دۆستانە مام وتی: دكتور لەتیف ئەو شرابەی كە ئەحمەد هێناوێتی بیهێنن با بیخۆینەوە؟\nئەویش شەرابەكەی هێنا. بە خۆمان و میوانەكانەوە ژمارمان بوو بە 10 كەس. لەگەڵ قسەكردن بەدەم نانخواردنەوە هەموو شەرابەكە خورایەوە. مام جەلال تەماشەیەكی منی كرد و وتی: ئەحمەد خەڵك وا شەراب دەكاتە دیاریی؟ شەرابت بۆ من هێناوە و هەمووی خۆت خواردتەوە، منیش وتم: مام جەلال ئیمە 10 كەسین، من یەكێكم لەو 10 كەسە.\nئیتر لەدوای ئەوەوە هەرچەند باسی شەراب دەهاتە پێشەوە، یان كە شەراب لەسەر مێز دادەنرا، هەمیشە باسی ئەو شەرابەی دەكرد كە چۆن من شەرابم بۆ ئەو بردووە، بەڵام خۆم هەموو شەرابەكەم خواردۆتەوە، منیش هیچ قسەم نەدەكرد.\nلەكۆتایی ساڵی 2002 ئێمە وەك نوێنەرەكانی یەكێتی لەدەرەوە، لە سلێمانی كۆبوونەوەیەكمان هەبوو، كۆنفرانسی پەیوەندییەكانی یەكێتی بوو دوای كۆنگرەی دووەم، بەرلە گەڕانەوەم لە ئەوروپاوە چەند رۆژێك بوو هەر بیرم لەوە دەكردەوە كە لەگەڕانەوەمدا چی لەگەڵ خومدا ببەم بۆ مام جەلال؟\nرۆژێك لەگەڵ نازەنینی هاوسەرمدا چووین بۆ بازاڕكردن لەكارفۆر. كە گەیشتینە ئەو جێگایەی پەنیری لێبوو لە نازەنین-م پرسی، دەكرێت سەبەتەیەكی گەورە بكڕین و پەنیری لەناودا دابنێین و بپێچینەوە تا لەگەڵ خۆمدا بیبەمەوە بۆ كوردستان؟ نازەنین وتی: دەكرێت بۆ نا؟.\nلەدڵی خۆمدا وتم: دیارییەكەم دۆزییەوە بۆ مام جەلال، چونكە دەمزانی مام جەلال زۆر حەزی لە پەنیری فەڕەنسیيه.\nمنیش چەندین جۆری جیاجیای پەنیرم كڕی و لەناو سەبەتەیەكی گەورەدا پێچامەوە و لەگەڵ خۆمدا بردمەوە بۆ سلێمانی.\nكاتێك چوومە لای مام جەلال، ئەوكاتە هێشتا لەو خانووە بوو كە پێی دەوترا گردی ماڵی موحافیز.\nكە گەیشتم مام جەلال و كاك سەڵاحودینی موهتەدی پێكەوە دانیشتبوون، لێیپرسیم: ئەحمەد ئەوە چییە بە دەستەوە؟\nوتم: مام جەلال ئەوە پەنیرم هێناوە بۆ جەنابت.\nمام جەلال وتی: چیی؟\nوتم : پەنیری فەڕەنسیم هێناوە.\nمام جەلال وتی: پەنیری فەڕەنسیت لەپاریسەوە هێناوە؟\nوتم : بەڵی مام جەلال، ئینجا سەبەتەكەم لەپێشیدا كردەوەو دامنا. كە مام جەلال ئەو هەموو جۆرە پەنیرانەی بینی فیكەیەكی بۆ لێدا، مام جەلال عادەتی وابوو، ئەگەر شتێكی زۆر بەدڵ بووایە فیكەیەكی لێدەدا).\nپاشان مام جەلال بانگی چێشتلێنەرەكەی كردو وتی: حەمە، ئەم پیاوە دەبینیت، ناوی دكتۆر ئەحمەد بامەڕنی-یە. ئەم پەنیرەش كە هێناوێتی پەنیری فەڕەنسییە و لە پاریسەوە هێناوێتی بۆ من. ئەم پەنیرە لەناو سەلاجەكەدا دادەنێت و نابێت كەس دەستی بۆ بەرێت.\nدواتر تەماشەیەكی كاك سەڵاحودینی موهتەدی كرد و وتی: ئەگەر كاك سەڵاحیش ویستی، قەیناكە هەندێكجار بیدەرێ.\nچەند رۆژێك دوای تەواوبوونی ئەو زنجیرە كۆبوونەوەیەی پەیوەندییەكانی دەرەوە، كۆبوونەوەیەكی سەركردایەتی دەستیپێكرد و مام جەلال داوایكرد كە ئەو نوێنەرانەی كە سەفەریان نەكردۆتەوە بۆ شوێنەكانی خۆیان، بابێن بەشداریی لە كۆبوونەكانی سەركردایەتیدا بكەن.\nئەوانەی لەبیرمە كە ئامادەبوون و هێشتا نەگەڕابوونەوە بۆ دەرەوە بریتی بوون لە: كاك دانا ئەحمەد مجید نوێنەری یەكێتی لە شام، كاك بەكر فەتاح نوێنەری یەكێتی لە ئێران، كاك شۆڕشی دكتۆر خالید نوێنەری یەكێتی لە روسیا و بەندە.\nكۆبوونەوەكانی سەركردایەتی لە قەڵاچوالان بەڕێوەچوون. لە كۆبوونەوەكەدا كاك عیماد ئەحمەد كە تازە بەرپرسیارێتی مەڵبەندی رێكخستنی سلێمانی وەرگرتبوو، باسی ئیشوكاری مەڵبەندی سلێمانی كرد و وتی: لە مەڵبەندی سلێمانی یەك ژن هەیە لە ئەنجومەنی مەڵبەنددا. ئێمە ئەندامی سۆشیالیست ئینتەرناسیۆنالین، ناكرێت ئێمە وابین، پێم باشە باسی ئەمە بكەین؟ مام جەلال وتی: منیش زۆرم پێ باشە و وتی حەزدەكەم بۆچوونەكانی خۆتان بڵێن كە چۆن ژن لەناو یەكێتیدا پێش بكەوێت و بەرپرسیارێتی وەربگریت؟\nیەك لەدوای یەك ئەندامانی مەكتەبی سیاسی و سەركردایەتی بۆچوونەكانی خۆیانیان دەربڕی كە پێویستە گرنگی بە ژنان بدرێت و كۆرسیان بۆ بكریتەوە.\nدواتر نۆرە گەیشتە سەر من، منیش وتم : مام جەلال لەگەڵ هەموو رێزێكم بۆ بۆچوونەكانی ئەو هەڤاڵانە، بەڵام بەبڕوای من ژن بەو شێوەیە پێش ناكەوێت لەناو یەكێتیدا.\nلەوڵاتێكی وەكو فەڕەنسادا كە ژنان هەموو مافێكیان هەیە و هەموو دەرگاكان لەبەردەمیاندا كراوەیە، ئینجا ماوەیەك لەمەوپێش پەرلەمانی فەڕەنسا قانونێكی دەركردووە كە لە هەڵبژاردنی ئایندەدا لیستەكانیان پێویستە 50% ی ژن بێت، ئەگەرنا سزای دارایی لایەنەكان دەدەن، واتە كۆتای ژن 50% دەبێت. ئێمەش پێویستە كۆتایەك بۆ ژنان دابنێین و كێبڕكێ لەناو خودی ژناندا بكرێت بۆ سەركردایەتی و ئۆرگانەكانی تری یەكێتی. بەلای منەوە بەو شێوەیە ژن لەناو یەكێتی پێش دەكەوێت.\nكاك ئەرسەلان بایز كە ئەوكاتە لێپرسراوی مەكتەبی رێكخستن بوو، حەزی كرد قسە بكات، مام جەلال وتی: ئەرسەلان راوەستە، من وەڵامی كاك ئەحمەد دەدەمەوە.\nمام جەلال وتی: كاك ئەحمەد تۆش وەكو ئەندامانی حزبی شیوعی عیراقی جارانی، كە بەفر لە مۆسكو دەباری، ئەوان چەتریان لە بەغدا هەڵدەدا. تۆش وەكو ئەوان ئەو شتەی لە ئەوروپا دەكرێت دەتەوێت ئێمە لێرە كۆپی بكەینەوە. ئێمە نامانەوێت ژن لەناو یەكێتیدا وەكو ڤترین بێت. دەمانەوێت ژن بە تێگەیشتنی خۆی و بە خەباتی خۆی جێگەی خۆی بكاتەوە. ئەوە نموونەمان هەیە، ئەوە هێرۆ، ئەوە كافیە خان، ئەوە نەرمین خان.\nوتم : مام جەلال ئەوە بۆچوونی منە.\nمام جەلال وتی: بۆچوونەكانت سەرچاوم، بەڵام نا واقعییە.\nئەو باسە تەواوبوو، باسی كەركوك هاتە پێشەوە. ئایا چی بكەین؟ لەوكاتەدا كە ئەمریكا هێرشی كردە سەر سەدام و لەشكرەكەی؟ توركیا ئیعلانی كرد بوو ئەگەر هاتوو پێشمەرگەی یەكێتی یان هی پارتی یانیش هەردووكیان بچنە ناو كەركوكەوە، ئێمە لەشكری توركیا دەنێرینە كەركوكەوە.\nجارێكی تر هەریەك بە نۆرە بۆچوونی خۆیان باسكرد و كاتێك نۆرە هاتەوە سەر من وتم:\nتاكو بەڵگە نەدەینە دەستی توركیا، جێی خۆیەتی كادر و ئەندامانی ئێمە لە كەركوك ئەوكاتە حزبێكی نوێ بەناوی كەركوكەوە دروستبكەن، ئەوكاتە كەس ناتوانێت رێگەیان لێبگرێت و بۆخۆیان كاربكەن بەو ناوەوە تا ئەوكاتەی هەڕەشەی توركیا نامێنێت، دوای ئەوە رێكخراوەكە جارێكی دیكە بگەڕێنە ناو یەكێتی.\nمام جەلال وتی: كوا جەمال ئاغا تا نەڵێت بادینی بۆچوونیان نییە!\nمن وامزانی ئەمجارەش مام جەلال بۆچوونەكەی منی بەدڵ نییە و وتم : مام جەلال ئەوە بۆچوونی منە!\nكاك مەلا بەختیار وتی: كاك ئەحمەد تۆ غەڵەت تێگەیشتوویت، ئەمە زۆر بە دڵی مام جەلال بوو.\nهیچ قسەم نەكرد، بەڵام لەدڵی خۆمدا وتم : هیج نەبێت ئەوە 50 بە 50.\nبۆ كاتی پشوو چووینە دەرەوە، مام جەلال هات قسەی لەگەڵ ئەنداماندا دەكرد. دواتر هات و وتی: ئەحمەد وەرە، بە رۆیشتنەوە وتی: دەزانیت لەم دانیشتنەدا چەند رایەكی زۆر باش هەبوو، وتم زۆر خۆشحاڵم مام جەلال.\nپاشان وتی: یەكێك لەو راوبۆچوونە باشانە ئەوەی تۆ بوو سەبارەت بە كەركوك.\nبۆیە وتم: مام جەلال زۆرم پێخوشە كە بە دڵی جەنابتانە. پاشان كەمێك راوەستام و ئینجا وتم: حەزدەكەم بە جەنابت بڵێم ئەوەی یەكەمیش باوەڕم پێیەتی.\nمام جەلال هەڵوێستەیەكی كردو وتی : تۆش وەكو دكتۆر كەمال فوئاد وایت، ئەگەر شتێك كەوتە مێشكتەوە هێز نییە دەری بكات.\nكۆمیتەی یەكێتی لە ئەوروپا، لە رۆژانی 15-19/3/1988 لەگەڵ مام جەلالدا كۆبوونەوەمان هەبوو. كۆبوونەوەكە لە ماڵی د.لەتیف رەشید بەڕێوەچوو، ئەوانەی كە وەك لەبیرم ماوە هەریەک لە خوالێخۆشبووان عومەر دەبابە، شازاد سائیب، د.محەمەد سابیر، سەعدی ئەحمەد پیرە، بەرهەم ساڵح، سەڵاح رەشید، دكتۆر لەتیف رەشید و بەندە.\nكۆبوونەوەكەمان زۆر پوخت بوو، دوای دەستپێكردنی هێرشی ئەنفالی یەك بوو بۆسەر بارەگاكانی سەركردایەتی و مەكتەبی سیاسی و دەزگا سەرەكییەكانی یەكێتی لە سەرگەڵو و بەرگەڵو.\nمام جەلال بە درێژی بۆچوونەكانی خۆی بۆ باسكردین سەبارەت بە داڕشتنی پلانی یەكێتی بۆ ئایندە لەبەر رۆشنایی ئەو دۆخە نوێیەو باسیشی لە پلان و ئیشوكارەكان لە ئەوروپا كرد.\nلەپڕ كەسێك هاتە ژوورەوە و وتی: مام جەلال، ئەوە رەفعەتی مەلا ( رەفعەتی مەلا نوێنەری یەكێتی بوو لە تاران) دەیەوێت بەپەلە قسە لەگەڵ جەنابتان بكات.\nمام جەلال-یش رۆیشت بۆ تەلەفۆنەكەو دوای ماوەیەك هاتەوە، بەسیمایەوە دیاربوو كە هەواڵێكی ناخۆشی پێیە. كە داوامان كرد بزانین دەنگ و باس چییە؟ مام جەلال وتی: كاك رەفعەت دەڵێت: رژێمی عیراق ئەمڕۆ بە چەكی كیمیایی شاری هەڵەبجەی بۆمباران كردووەو خەڵكێكی زۆری سڤیل شەهیدبوون.\nپاشان وتی: بە رەفعەتم وتووە: شاری هەڵەبجە شارێكی گەورەیە، چۆن دەكرێت بە چەكی كیمیایی بۆمباران بكرێت؟ و داواشم لێكردووە كە دڵنیابێتەوە و پاش سەعاتێكی دیكە تەلەفۆن دەكاتەوە. كۆبوونەوەكەمان بۆ ماوەیەكی كەم راگرت و باسی هەواڵی بۆمبارانكردنی هەڵەبجەمان دەكرد و بڕیاردرا كە هەریەك لەئێمە بگەڕێتەوە بۆ ئەو وڵاتەی كە لێیەتی.\nسەعاتێكی پێ چوو، كاك رەفعەت تەلەفۆنی كردەوەو تەئكیدی كردەوە لەوەی كە بەڵێ هەڵەبجە كیمیاباران كراوەو بە هەزاران شەهید هەیە.\nبڕیاردرا كە لێدوانێكی رۆژنامەوانی بنووسین و بڵاوی بكەینەوە. كەمێك مشتومڕمان كرد لەسەر ژمارەی شەهیدەكان، چونكە هیچ ژمارەو ئامارێكی راست و دروستمان لەبەر دەستدا نەبوو.\nكاك رەفعەت وتبووی بە هەزارانە، بۆیە لە بەلاغەكەدا نووسیمان زیاتر لە 2500 کەس شەهیدبوون.\nلەبەرئەوەی كاتەكە ئێوارەیەكی درەنگ بوو، بەیانیی رۆژی دواتر هەریەكەمان گەڕاینەوە بۆ ئەو وڵاتانەی كە لێيبووین.\nمن رۆژنامەنووسێكی فەڕەنسیم دەناسی بەناوی پاتریك بورا لێپرسراوی خۆرهەڵاتی ناوەڕاست بوو لە كەناڵی تەلەفزیونی یەكەمی فەڕەنسا، هەر لە لەندەنەوە تەلەفۆنم لەگەڵ پاتریك-دا كردو داواملێكرد بچمە لای، كە گەیشتم، پاتریك وتی: من لە تەلەفزیۆنم، چاوەڕێت دەكەم.\nپاشنیوەڕۆ نزیكەی سەعات چوار گەیشتمە پاریس و دەستبەجێ چوومە لای پاتریك.\nلە ژوورەكەی خۆی باسی كیمیابارانی هەڵەبجەم بۆكرد، داواملێكرد كە دەنگوباسی هەڵەبجە لە گەشتی هەواڵی سەرەكيیدا باسبكات.\nپاتریك وتی: ئەحمەد باوەڕت پێ دەكەم، بەڵام ئەمە هەواڵێكی زۆر گرنگ و مەترسیدارە، لێپرسراوی هەواڵ هەرگیز ئامادە نابێت ئەمە بڵاوبكرێتەوە، ئەگەر لەسەرچاوەكی رەسمییەوە نەبێت، لێم قبووڵ ناكات ئەگەر بڵێم سەرچاوەكەم نوێنەری یەكێتییە لە فەڕەنسا.\nبۆیە من پێشنیازی ئەوەم كرد كە خۆی لەگەڵ تیمێكدا بڕۆنە هەڵەبجە. رازیی بوو و بڕیارماندا لە رۆژی دواتر بڕۆینە باڵیۆزخانەی ئێران بۆ داواكردنی ڤیزا. لەسەر چوون بۆ كوردستان لە مشتومڕدا بووین، لەپڕ ژنێكی رۆژنامەنووس بەپەلە خۆیكرد بە ژوورەكەیدا و وتی: پاتریك وەرە سەیری ئەوە بكەو رۆیشت، هەردووكمان چووینە هۆڵێكی گەورە هەموو دیوارەكانی شاشەی تەلەفزیۆنی جیهان بوو، هەموویان وەردەگرت. هەموو شاشەكان پەخشی وێنەی شەهیدانی هەڵەبجەیان دەكرد، تەنانەت مۆسقایەكیشی لەگەڵدا نەبوو، تەنها وێنەی ژن و منداڵ و كەسانی مردوو بوو.\nلەو ژوورەدا بیست رۆژنامەنووسی ژن و پیاوی لێ بوو، بێدەنگییەكی زۆر باڵی بەسەر هۆڵەكەدا كێشابوو، هەندێكجار دەنگێك دەهات و دەیووت: ئەمە قەتڵوعامە، یەكێكی دیكە دەیوت: جینۆسایدە، ئەمە ترسناكە، ژنێك پرسی ئەمانە كێن؟\nوتم : مەدام ئەمانە میللەتەكەی منن.\nئەو هەموو رۆژنامەنووسە تەماشای منیان كرد.\nدواتر من تەماشایەكی پاتریكم كرد و وتم: پاتریك ئەمە بوو كە من بۆم باس دەكردیت.\n128 جار بینراوە\nبەلەد،كوشتارگەیەك عیراق دەهەژێنێت\nسەدان هەزار كرێكاری بەنگالی لە عیرقدا هەن\nنەیارەكان یەكتری لە ناودەبەن عیراق وڵاتی كودەتا سەربازییەكان\nلاهور شێخ جه‌نگی: پشتگیریی ته‌واوی پرۆسه‌ی چاكسازی و رێكخستنه‌وه‌ی هێزه‌كانی پێشمه‌رگه ده‌كه‌ین


بورجێك كه خۆی هه‌ر لار بوو! – hkkurdistan\nHome 6 ئەرشیفی بابەتەکان 6 بورجێك كه خۆی هه‌ر لار بوو!\nبورجێك كه خۆی هه‌ر لار بوو!\n١٣ ی ته‌موز، ٢٠١٧\nكاتێك ئه‌و مرد، وتیان بورجی كاریزمایه‌ك ڕووخا، بۆیه ئاسمانیش گریا. من له ١٤ ی ته‌موزی ٢٠٠٠ دا كزه له جه‌رگی دایك و باوك و خوشك و برام و كه‌سوكاری دڵسۆزم و خۆم و هی هاوڕێیانێكیش كه له‌گه‌ڵ شێخ عه‌بدولدا له‌ناو جه‌رگه‌ی شاری سلێمانی گولـله‌باران كران هات و له ڕووی هه‌سته‌وه تاڵی زۆرمان چه‌شت. به‌ڵام له‌گه‌ڵ ئه‌وه‌شدا، ئه‌وانه‌مان كه سیاسه‌ت ئه‌كه‌ین، هاوسه‌نگی سیاسیمان له ده‌ستنه‌دا و درێژه‌مان به كار و خه‌باتی خۆمان دا. كه‌سێك كه به مه‌رگی نه‌وشیروان مسته‌فا دڵته‌نگ و غه‌مباره، له ڕووی هه‌سته‌وه مافی خۆیه‌تی به‌ڵام با له‌پاڵ ئه‌و ”كۆست”ه‌دا كه لێی كه‌وتووه بڕێك ته‌حه‌مولی هه‌بێ بۆ بیستنی قسه و ڕه‌خنه‌ی سیاسی له‌سه‌ر ئه‌و كاراكته‌ره سیاسیه و بزووتنه‌وه‌یه‌ك كه پاڵی پێوه‌داوه. با چ ئێمه و چ ئه‌وان لێره‌دا هه‌ست بخه‌ینه لاوه و به لۆجیكی سیاسی مامه‌ڵه له‌گه‌ڵ ئه‌م مه‌سه‌له سیاسیه‌دا بكه‌ین، جا چ به قبوڵكردن یان ڕه‌تكردنه‌وه‌ی ئه‌م ڕه‌خنه‌یه بێ.\nكاره‌ساتی ١٤ ی ته‌موزی ٢٠٠٠ كه هه‌موو خه‌ڵكی كوردستان (به‌تایبه‌ت ئه‌و نه‌وه‌یه) ئه‌یزانن و ڕه‌نگه هه‌ندێكیش گه‌واهی به‌شێك له ڕووداوه‌كه بده‌ن، ڕوون و ئاشكرایه كه به سه‌رپه‌رشتی و به‌رپرسیارێتی نه‌وشیروان مسته‌فا و بڕیاری سه‌ركردایه‌تی یه‌كێتی به‌ڕێوه‌چوو. ئه‌وانه‌شی خه‌ڵكی شاری سلێمانی نین و نه‌یانبینی یان نایزانن یان ته‌مه‌نیان ئه‌و كات ڕێی پێ نه‌دان و ئه‌م مێژووه‌یان لێ شاردراوه‌ته‌وه، لانی كه‌م با ئه‌مه بزانن:\nدوای هه‌ڵبژاردنی شاره‌وانیه‌كانی سلێمانی و ده‌وروبه‌ری له ساڵی ٢٠٠٠ دا كه حزبی كۆمۆنیستی كرێكاریی به‌شداری تیا كرد و كاندیدی به‌رچاومان هه‌بوو وه ئه‌مه‌ش ده‌نگدانه‌وه‌ی باشی له‌ناو جه‌ماوه‌ردا هه‌بوو، حزب له ئه‌نجامه‌كانی هه‌ڵبژاردن ناڕازی بوو وه به به‌یانێكی سیاسی ناوه‌ڕۆكی نائازادانه‌ی هه‌ڵبژاردنه‌كان و ئه‌و هه‌موو ساخته‌كاریه‌ی تیای ڕوویدا خسته‌ڕوو و ڕاپۆرتی كۆتایی له‌گه‌ڵ حزبه‌كاندا واژۆ نه‌كرد و دانی پێدانه‌نا. ئه‌م سیاسه‌ته و هاوكاتیش سیاسه‌تی ڕادیكاڵانه و پێشڕه‌وانه‌ی سه‌باره‌ت به ژیان و دۆخی خه‌ڵكی كرێكار و زه‌حمه‌تكێش و سه‌ربه‌خۆیی كوردستان و یاسای یه‌كسانی ژن و پیاو بوونه مایه‌ی ڕقهه‌ستانی یه‌كێتی نیشتمانی كوردستان، كه ئه‌و كات نه‌وشیروان جێگری سكرتێری بوو. له مانگی ٣ ی هه‌مان ساڵدا به ئیمزای نه‌زه‌ری عه‌لی ئه‌كبه‌ر، كه ڕاوێژكاری یاسایی ئه‌نجومه‌نی پارێزگای سلێمانی بوو، ڕسوانامه‌یه‌كیان ”ده‌عوانامه‌ی یاسایی” له دژی حزب ده‌ركرد كه خاڵه سه‌ره‌كیه‌كانی سه‌باره‌ت به‌وه بوو كه ئه‌م حزبه داوای سه‌ربه‌خۆیی كوردستان ئه‌كات و ئه‌مه‌ش له‌گه‌ل یه‌كپارچه‌یی خاكی عێراقدا نایه‌ته‌وه و ئه‌م حزبه داوای یه‌كسانی ژن و پیاو ئه‌كات ئه‌مه‌ش لادانه له شه‌رع و ده‌ستوری عێراق. وه سێ كادری لێ زیندانی كردین. به‌ڵام ئه‌م ده‌عوانامه‌یه زۆر له ڕسوا ڕسواتر بوو له‌وه‌ی لایه‌نگری بۆ په‌یدا ببێ و له ڕووی سیاسی و كۆمه‌ڵایه‌تیه‌وه یه‌كێتی تووشی شكستێكی گه‌وره بوو. تاكو وه‌كو مارێكی سڕ خۆی هه‌ڵگرت بۆ جێبه‌جێكردنی پیلانی سێقۆڵی به‌عس_كۆماری ئیسلامی ئێران_یه‌كێتی. پلانێك كه شه‌خسی نه‌وشیروان سه‌رپه‌رشتی كرد، به پشتیوانی سه‌ركردایه‌تی یه‌كێتی، و له هه‌فته‌ی یه‌كه‌می مانگی ته‌موزی ٢٠٠٠ دا باره‌گاكانی حزبی گه‌مارۆدا و ئاو كاره‌با و هێڵی ته‌له‌فونی لێ بڕی، چه‌ندین هه‌ڵسوڕاو و خێزان و كه‌سوكاری ئه‌ندام و كادرانی حزب كه بۆ به‌سه‌ركردنه‌وه ئه‌هاتن بۆ باره‌گاكانی ده‌ستگیری كردن و ته‌قه‌ی له خۆپیشاندان ئه‌ندامان و لایه‌نگران كرد و…هتد. له كاتێكدا كه وه‌فدی باڵای حزبمان له‌گه‌ڵ شه‌خسی خۆی دانیشتبوون، هاوڕێیانمان كه له بازاڕه‌وه خواردنیان كڕیبوو و ئه‌یانهێنایه‌وه بۆ باره‌گاكان له‌به‌رده‌م ئه‌منه سووره‌كه‌ی عه‌قاری كه‌وتنه كه‌مینیانه‌وه و چواریان لێ كوشتن و هاوكاتیش به قه‌ناس یه‌كێك له پاسه‌وانه‌كانی كۆمیته ڕابه‌رییان كوشت. هه‌ر له‌و كاته‌دا حه‌ریقیان هێنابوو به په‌له جاده‌وبانی به خوێنی هاوڕێیان سووربوویان شته‌وه و ته‌رمه‌كانیان برده پزیشكی دادوه‌ری، به‌ڵام نه‌یانهێشتبوو یه‌ك لاپه‌ڕه‌یان له‌سه‌ر بنووسرێ و ته‌رمه‌كانیشیان نه‌دایه‌وه به كه‌سوكاریان. هێشتاش كه‌وتنه هه‌ڕه‌شه له خێزانه‌كان و هاوڕێیان كه گه‌ر خۆپیشاندان ساز بكه‌ن له خوێنی هه‌ڵئه‌كێشن و كاره‌ساتی زیاتر ئه‌خوڵقێنن. له كاتی پرسه‌كانیشدا ده‌وری ماڵه‌كانیان به هێزی چه‌كدار ته‌نی بوو و ته‌نانه‌ت كه‌وتنه ته‌عقیبی كه‌سانێك كه ئه‌وان پێیان وابوو سه‌ره‌له‌قه ئه‌كه‌ن…. تا ئێره با به‌س بێ و به‌ڵگه‌نامه‌كان هه‌مووی له‌سه‌ر وێبلاگی حزب ده‌ست ئه‌كه‌وێت (https://www.hkkurdistan.org ). ئه‌وان به‌م ڕه‌فتاره ویستیان به‌ر به هاتنه‌مه‌یدان و گه‌وره‌بوون و به‌هێزبوونی كۆمۆنیزم بگرن كه له‌سه‌ر وه‌ته‌ری هه‌ژاری و برسێتی و بێمافیه‌كانی خه‌ڵك ئاوازی شۆڕش و ده‌سه‌ڵاتگرتنی كرێكارانی و خه‌ڵكی بێبه‌ش ئه‌ژه‌نی.\nئه‌مه مێژوویه‌كی زۆر دوور نییه و تاوانكاری ١٤ ی ته‌موز كه ڕاسته‌وخۆ نه‌وشیروان ده‌ستی تیا هه‌بوو، یه‌كێتیش دواتر كه لێیان بوو به ”ئۆپۆزسیۆن” لێی كه‌وتنه ته‌قه و له ته‌له‌فزیۆنه‌كه‌یانه‌وه به ”تیرۆریست ناویان برد” (https://www.youtube.com/watch?v=dObWcMCzHpk&feature=share ). جا با جارێ دووڕوویی سیاسی یه‌كێتیش له‌ولاوه بوه‌ستێ كه ئێستا ئه‌م ”پیاوه تیرۆریسته” به‌و ”پیاوه‌ی دوای مردنی له دایك بوو” ناوئه‌بات. (http://www.gksat.tv/details.aspx?jimare=42861&cor=Kurdistan )\nبه جیاله‌وه‌ی كه تا كاتێكیش له ژیاندا بوو ئێمه ڕه‌خنه‌ی سیاسی خۆمان له‌و زاته نه‌شاردۆته‌وه، به‌ڵام مه‌رگیشی وامان لێ ناكات ده‌ستمان بله‌رزێ قسه‌ی سیاسی و ڕه‌خنه‌ی سیاسی له‌و كه‌سه كه سه‌ربه بزووتنه‌وه‌ی ناسیۆنالیزمی كورده بخه‌ینه به‌رده‌م جه‌ماوه‌ر، چ به‌وانه‌وه كه لایه‌نگری ڕه‌سمی و ناڕه‌سمی ئه‌و بوون و هه‌ن و چ خه‌ڵكێكیش كه له خۆشخه‌یاڵی یان بێبه‌دیلیه‌وه جادوی ئه‌م كاریزمایه‌یان لێكراوه. جا دووباره ته‌حه‌مولتان هه‌بێ و با چه‌ند لاپه‌ڕه‌یه‌كی كه‌می مێژووی دوور و نزیك هه‌ڵبده‌ینه‌وه.\nئاوڕێكی كورت له مێژوو\nله كه‌س شاراوه نییه كاتێك ئه‌و حزبانه له شاخ بوون جێگاوڕێگای پێشمه‌رگه‌یه‌كی ساده و سه‌ر به خێزانی هه‌ژار و كرێكار و زه‌حمه‌تكێش جیاواز بوو له هی سه‌ركرده‌كانیان. ئه‌مانه‌ی دوایی له شوێنی گه‌رم و به‌رگی پۆشته و ئیمكانیه‌تی باشدا نوقم بووبوون. هه‌رچی پێشمه‌رگه ساده‌كانیشه پێستیان به سه‌رماوسۆڵه‌ی زستان و قرچه‌ی گه‌رما سووتاو و وشكه‌ڵاتوو بووبوو. ئه‌مه مه‌سه‌له‌یه‌كی بینراو و هه‌ستپێكراو بوو به‌ڵام له‌به‌ر بوونی دوژمنی دڕنده‌ی به‌عس سه‌رنج له‌سه‌ر ئه‌م قڵشته دورخرابۆوه و ونكرابوو. هاوڕێیه‌ك كه كاتی خۆی سه‌ر به كۆمه‌ڵه بووه و چه‌ند گه‌نجێك بوون ڕادیكاڵتر و ڕوانگه‌ی چه‌پیان هه‌بووه و نه‌یار بوون بۆ سیاسه‌تی باوی كۆمه‌ڵه، گێڕایه‌وه كه بانگ كراون بۆ لای نه‌وشیروان دیاره به مه‌به‌ستی لێپرسینه‌وه له‌و بۆچوونه جیاوازه‌یان. كه چوونه‌ته ژووره‌وه بینیویانه له خانوی گه‌رم وگوڕدایه و بێبه‌شیش نییه له ویسكی خواردنه‌وه و جگه‌ره‌ی ڕۆسمان كێشان. به‌ڵێ ئه‌و ئاوها له مه‌یدانی سیاسه‌تدا بووه و هێشتاش محاسه‌به‌ی ئه‌مانی كردووه كه بۆچی نه‌یاری له‌گه‌ڵ كۆمه‌ڵه‌دا ئه‌كه‌ن. ئه‌و هه‌رچه‌نده جلی كه‌تافی و پاته‌ی له پێدابووبێ، له‌و ڕاستیه كه‌م ناكاته‌وه كه به‌شوێن به‌رژه‌وه‌ندی چینێكی تره‌وه بووه و وه‌ك خۆشی دواتر دانی پێدانا هه‌رگیز ماركسی نه‌بووه. خۆهه‌ڵواسینی ئه‌و به ماركس یان چه‌پگه‌راییه‌وه له‌وێوه سه‌رچاوه‌ی گرتووه كه ئه‌وده‌م بزووتنه‌وه‌ی چه‌پی بۆرژوازی وه‌ك مۆدیلێك باو بووه ئه‌و ئاڵایه له ئامانجه شاراوه‌كانیه‌وه بپێچێ. له‌لایه‌كی تریشه‌وه بۆ سه‌ركرده‌یه‌كی پۆپۆلیستی وه‌ك نه‌وشیروان ئه‌وه سه‌یر نییه به سه‌روچاوی خۆڵاوی و پاته‌لاسیكه‌وه خۆی نیشان بدات تاكو مه‌رامی تر به‌رێته پێشه‌وه. بڕوانامه‌ی ئه‌ندازیاری مفاوه‌زات هه‌ر له‌گه‌ڵ ئه‌و به‌عسه‌دا كه دوژمنی پێشمه‌رگه هه‌ژاره‌كان بوو به‌شێكی به‌م كه‌سه ئه‌بڕێت. مه‌گه‌ر بزووتنه‌وه‌ی گۆڕانیشی بۆ هه‌مان مه‌به‌ست نه‌برده نێو كۆڵانه ته‌سكه‌كانی هه‌ژارانه‌وه تا بییكات به دیوه‌خانی ده‌سه‌ڵاتی بۆرژوازی كورددا؟ دواتر دێمه‌وه سه‌ر بزووتنه‌وه‌ی گۆڕان. تا ئێره به كورتی كه چۆن له كۆمه‌ڵگای كوردستاندا ده‌ركه‌وتنی چینه‌كان له‌وكاته‌دا له شاره‌كاندا مه‌یلی چه‌پ و چه‌پگه‌رایی به‌هێزكردبوو، بۆرژوازی كورد ئه‌یویست تای ته‌رازووه‌كه به‌لای خۆیدا سه‌نگین بكات و چه‌پیش هه‌وڵی ڕادیكاڵكردنه‌وه‌ی ئه‌دا. بۆ بۆرژوازی بوونی ’’سه‌ركرده‌ی خاكی‘‘ پێویستیه‌ك بوو تا بتوانێ ئه‌و كاره بكات. ده‌ركه‌وتنی بڵاوبوونه‌وه‌ی موڵك و ماڵه‌كانی له‌م دواییانه‌دا و گواستنه‌وه‌ی پشكه‌كانی بۆ بنه‌ماڵه‌كه‌ی پوچی ئه‌و دیعای خاكی بوونه به ڕۆشنی ده‌رئه‌خات.\nكه‌مێك له‌وه‌ش واوه‌تر بڕۆین ئه‌توانین بپرسین چۆنه ئێستا كه‌س نه له‌ناو یه‌كێتی و نه له شوێنێكی تر باسی ته‌وروه‌شاندنه‌كه‌ی جه‌بار فه‌رمان و پلانه‌كه‌ی نه‌وشیروان له‌و كاته‌دا ناكات له دژی وریا؟! هه‌ر ئه‌و كاته و له شاخ نه‌وشیروان چی به مه‌لا به‌ختیار نه‌كرد؟ ئاشكراترین و دیارترین مه‌سه‌له كه خوڵقاندنی كاره‌ساته‌كانی قڕناقا و پشتئاشانه و تا ئێستا چه‌ندین به‌ڵگه و بابه‌ت له‌سه‌ریان بڵاوبۆته‌وه كه به‌سه‌ركردایه‌تی نه‌وشیروان ئه‌نجامدراوه. زۆر به‌كورتی و له‌زۆر شوێن تۆماركراوه: كاتێك كه چه‌ند ڕۆژێكی كه‌م تێپه‌ڕیبوو به‌سه‌ر ڕێكه‌وتنی یه‌كێتی و حزبی شیوعیدا له ساڵی ١٩٨٣ دا، و له یه‌كی ئایاردا هێزێكی پۆشته‌وپه‌رداخی یه‌كێتی كه وه‌ك شایه‌تحاڵه‌كان ئه‌یگێڕنه‌وه له‌به‌رئه‌وه‌ی یه‌كێتی ڕێكه‌وتنی كردبوو له‌گه‌ڵ به‌عسدا، داویانه به‌سه‌ر ئه‌و ناوچانه‌ی كه باره‌گاكانی حزبی شیوعی لێ بووه له پشتئاشان و ئه‌و كاره‌ساته خوڵقاوه كه نزیك به ٧٠٠ پێشمه‌رگه‌ی شیوعی كوژراون (http://rhewal.com/sorani/?p=35205.( \nكه‌مێك له‌وه‌ش واوه‌تر بڕۆین ئه‌توانین بپرسین چۆنه ئێستا كه‌س نه له‌ناو یه‌كێتی و نه له شوێنێكی تر باسی ته‌وروه‌شاندنه‌كه‌ی جه‌بار فه‌رمان و پلانه‌كه‌ی نه‌وشیروان له‌و كاته‌دا ناكات له دژی وریا؟! هه‌ر ئه‌و كاته و له شاخ نه‌وشیروان چی به مه‌لا به‌ختیار نه‌كرد؟ ئاشكراترین و دیارترین مه‌سه‌له كه خوڵقاندنی كاره‌ساته‌كانی قڕناقا و پشتئاشانه و تا ئێستا چه‌ندین به‌ڵگه و بابه‌ت له‌سه‌ریان بڵاوبۆته‌وه كه به‌سه‌ركردایه‌تی نه‌وشیروان ئه‌نجامدراوه. زۆر به‌كورتی و له‌زۆر شوێن تۆماركراوه: كاتێك كه چه‌ند ڕۆژێكی كه‌م تێپه‌ڕیبوو به‌سه‌ر ڕێكه‌وتنی یه‌كێتی و حزبی شیوعیدا له ساڵی ١٩٨٣ دا، و له یه‌كی ئایاردا هێزێكی پۆشته‌وپه‌رداخی یه‌كێتی كه وه‌ك شایه‌تحاڵه‌كان ئه‌یگێڕنه‌وه له‌به‌رئه‌وه‌ی یه‌كێتی ڕێكه‌وتنی كردبوو له‌گه‌ڵ به‌عسدا، داویانه به‌سه‌ر ئه‌و ناوچانه‌ی كه باره‌گاكانی حزبی شیوعی لێ بووه له پشتئاشان و ئه‌و كاره‌ساته خوڵقاوه كه نزیك به ٧٠٠ پێشمه‌رگه‌ی شیوعی كوژراون (http://rhewal.com/sorani/?p=35205(\nهیچ كاتێك به به‌ڵگه‌وه ئه‌م كاره‌ساته ڕه‌تنه‌كراوه‌ته‌وه و هیچ دادگایه‌كیش نه تاوانه‌كان و نه بێتاوانیه‌كانی نه‌سه‌لماندووه. به‌ڵام ئه‌وه‌تا ئه‌وانه‌ی كه ئه‌و كات پێشمه‌رگه یاخود به‌رپرسی سه‌ربازی بوون به‌مجۆره ئه‌یگێڕنه‌وه. به‌ڵام وێنه‌كانی سورداشی سه‌رانی كوردایه‌تی، به تاڵه‌بانی و نه‌وشیروانیشه‌وه له‌پاڵ عیزه‌ت دوری و عه‌لی كیمیاییدا زۆرتر سه‌نگه‌كه به‌لای ڕێككه‌وتن و تاوانباریدا قورس ئه‌كه‌ن.\nئیتر ئایا پێویست ئه‌كات زیاتریش له‌مه به مێژوودا ڕۆبچینه خواره‌وه و ئه‌و تۆمه‌تانه‌ی كه تاڵه‌بانی به ئاشكرا و له كۆنگره‌ی یه‌كێتیدا دایه پاڵ ’’كاكه نه‌وه‘‘ كه هۆكارێك بووه و ده‌ستی بووه له‌وه‌ی كه‌مپینی ئه‌نفاله به‌دناوه‌كان له كوردستاندا له‌لایه‌ن به‌عسه‌وه بكرێ به‌وه‌ی كه پێشله‌شكری بۆ سوپای كۆماری ئیسلامی ئێران كردووه بۆ سه‌ر چاڵه نه‌وته‌كانی كه‌ركوك بهێنینه‌وه سه‌ر مێزی باس؟ خۆش ئه‌وه‌یه پاشخانی سیاسی ئه‌م سه‌ركردانه‌ی بۆرژوازی كورد یه‌ك له یه‌ك پڕ تۆمه‌ت و تاوانتره و هه‌ر خۆشیان لاپه‌ڕه‌كانی یه‌كتری هه‌ڵئه‌ده‌نه‌وه. به‌ڵام جه‌خار كه، ماركس وته‌نی، چونكه دادگاكان ئامڕازێكن بۆ پاساوهێنانه‌وه و یاساداڕشتن بۆ پیسی سیستم و یاساكانی خۆیان، به‌ردێكی گه‌وره ئه‌خرێته سه‌ر ئه‌و مه‌له‌فه هه‌زار لاپه‌ڕه‌ییانه. كاتێكیش مه‌رگ ئه‌یانباته‌وه له‌گه‌ڵ خۆیان ته‌واوی ئه‌و مه‌له‌فه ئه‌به‌نه ژێرگڵ.\nبه وتنی كورته‌یه‌ك و ڕاستیه‌كه‌ی له‌م فرسه‌ته‌دا ته‌نها دڵۆپێك له ده‌ریای ڕاستیه‌كان، ئه‌بێ هه‌موو كه‌سێك وادار بكات بیر له‌وه بكاته‌وه ئه‌م كاریزمایه و ئه‌م سه‌ركرده‌یه بۆ كێ بووه و بۆ كێیه؟ گه‌ر ئامانج له‌م كارنامه و ئاكته سه‌ربازی و سیاسیانه بۆ به‌ده‌ستهێنانی ده‌سه‌ڵاتی داراكان، خاوه‌ن كۆشك و سه‌رمایه گه‌وره‌كان نه‌بووبێ بۆ چی تر بووه؟ با بڕێك زیاتر وردبینه‌وه.\nئێستا گه‌ر شاخ و پێچ و په‌ناكانی كه ئه‌و كات نه ئینته‌رنێت و نه تۆڕه كۆمه‌ڵایه‌تیه‌كان بوونی هه‌بووه، له دوو توێی خۆیدا لاپه‌ڕه‌كانی ئه‌م مێژووه‌ی بۆ شاردرابێته‌وه، ئه‌ی هاتنه شار و گرتنه ده‌ستی ده‌سه‌ڵاتی بزووتنه‌وه‌ی كوردایه‌تی و بۆرژوازی كورد چی له هه‌گبه‌كه‌یدا هه‌ڵگرتووه؟ ئیتر ئه‌مه شتێك نییه كه بتوانرێ وا به ئاسانی بشاردرێته‌وه! من و هاوڕێكانم كه خۆمان له كۆمیته‌كانی ڕاپه‌ڕیندا ڕێكخستبوو، كه له‌لایه‌ن ڕێكخراوه چه‌په‌كانی ئه‌و كاته‌وه سازدرابوو، هاتینه سه‌رجاده و له دژی به‌عس ڕاپه‌ڕین و ده‌سپێشخه‌ری پێكهێنانی شوراكانمان كرد. ئێمه به‌و هێز و ئاماده‌ییه‌وه كه هه‌مانبوو ویستمان پێش به هاتنه‌وه‌ی به‌عس بگرین به‌ڵام دیار بوو كه نه‌مانتوانی و به داخه‌وه له هه‌ولێر و له كه‌ركوك و چه‌مچه‌ماڵ و سنووری سلێمانی سه‌ره‌ڕای ئه‌وه‌ی هه‌ندێ هاوڕێمان گیانیان له ده‌ستدا، به‌عس به كۆپته‌ر و هێزه‌كانیه‌وه هاته‌وه ناوشاره‌كان. ڕێك له‌و كاته‌دا سه‌رانی كوردایه‌تی به هه‌موو باڵه‌كانیه‌وه ماچكردنی لاملی سه‌دام و ڕژێمی به‌عسیان لاپه‌سه‌ندتر بوو. بۆچی؟ چونكه مردنی خه‌ڵك له‌ڕێگا و له برسێتیدا و له سه‌رمای شاخه‌كاندا و ته‌نانه‌ت لاقه‌كردنی ژنان و مناڵانێك له لایه‌ن كه‌سانی چه‌كبه‌ده‌ستی كوردایه‌ته‌وه له‌و دۆخی ئاواره‌ییه‌دا ده‌ستمایه‌یه‌ك بوو بۆ ئه‌م سه‌رانه‌ی كوردایه‌تی كه داوای به‌شكردنی سه‌رمایه و پولێك بكه‌ن كه له عێراقدا له چه‌رخاندندا بوو. له‌گه‌ڵ هه‌موو ئه‌مه‌شدا دوای ئه‌وه هه‌رچی بۆ خه‌سته‌خانه‌كان پێویست بوو، هه‌رچی كاره‌با و وزه‌ی ئه‌دا، هه‌رچی ئامێری گرنگ هه‌یه هه‌ر به پاته لاسیكه‌كانیانه‌وه ئاودیویان كرد و كردیانه به‌شێك له‌و سه‌رمایه‌یه‌ی كه ئێستا له ڕازاندنه‌وه‌ی ڤیللاكانیاندا به‌كاریئه‌هێنن. كه‌سی دووه‌می یه‌كێتی ئه‌و كاته كێ بوو؟\nزۆر پێویست ئه‌كات ژنانی فیمینیست، كه قردێله‌ی ڕه‌شیان بۆ مه‌رگی ئه‌و سه‌ركرده خاكیه له یه‌خه‌یان داوه و زۆریان پێ خۆشه وه‌ك ’’ئه‌ندازیاری موچه بڕینه‌وه بۆ كابانو‘‘ بیناسێنن بیریان بخه‌ینه‌وه مه‌فره‌زه‌كانی كوشتنی ژنان له دوای ٩١ ه‌وه له ژێر ناوی كوشتنی ژنانی موخابه‌رات و به‌دئه‌خلاقدا كێ دروستی كردن؟ مه‌گه‌ر به‌سه‌رۆكایه‌تی ئه‌م سه‌ركرده پاته‌لاسیك له پێیانه نه‌بوو؟ گه‌ر یه‌ك تۆزقاڵ دڵسۆزی فیمینیزمه‌كه‌یان بن و له مه‌ئساته‌كانی له‌شفرۆشانێك كه بۆ بژێوی مناڵه‌كانیان ملیان به‌و سوكایه‌تیه‌ی به‌عس دابوو، وه ئه‌وانه‌شیان كه هه‌روه‌ك له كتێبی (ئۆقیانوسێك له تاواندا) دان به‌وه‌دا ئه‌نێن كه به‌هۆی هه‌ژاری و شتی جیاوازه‌وه كۆمه‌ڵێك به‌رپرسی ئه‌منی و مه‌ده‌نی خزاندوویاننه‌ته ناو بازاڕی له‌شفرۆشیه‌وه بڕوانن، ئیتر ئه‌بێ دوای سڕینه‌وه‌ی فرمێسكه‌كانیان عاره‌قی شه‌رمه‌زاریش بكه‌نه‌وه.\nله‌گه‌ڵ توندبوونه‌وه‌ی ڕق و بێزاری و نه‌فره‌تی خه‌ڵكی كرێكار و زه‌حمه‌تكێش له ده‌سه‌ڵاتی چه‌ته‌گه‌ریی یه‌كێتی و پارتی و په‌ره‌گرتنی بێبڕوایی به سیاسه‌ته‌كانی ناسیۆنالیزمی كورد و حزبه‌كانی له نێو خه‌ڵكدا، تا ڕاده‌ی ئه‌وه‌ی بیر له هه‌ڵپێچانی ده‌سه‌ڵاتی ئه‌م جووڵانه‌وه‌یه و حزبه‌كانی بكه‌نه‌وه، بزووتنه‌وه‌ی گۆڕان وه‌ك فریادڕه‌سێك سه‌ریهه‌ڵدا. تا هه‌م ناسیۆنالیزم و ده‌سه‌ڵاتی حزبه‌كانی ڕزگار بكات و هه‌م خۆی هه‌ڵواسێ به‌م نه‌فره‌ته‌ی خه‌ڵكه‌وه و دواتر به وه‌همی چاكسازیه‌وه بیخاته‌وه ژێر هه‌مان ده‌سه‌ڵات و حكومه‌ته‌وه. به دروست هاوڕێ خه‌سره‌و سایه له وتاری ’’بزووتنه‌وه‌ی گۆڕان چیمان پێ ده‌ڵێت، ئاناتۆمی بۆرژوا_ناسیۆنالیزم له به‌رگی چاكسازیدا، به‌شی ١‘‘ دا ئه‌ڵێ: ’’ بزوتنه‌وه‌ی گۆڕان و پێكهێنه‌رانی ئه‌م ڕه‌وته كه پێشتر رۆلی سه‌ره‌كیان له‌شکڵگرتن و هاتنه‌سه‌ركاری ده‌سه‌ڵاتی ئیستادا هەبووه، به‌و تایبه‌تمه‌ندیه‌وه له‌وانی تر جیا ده‌بنه‌وه كه له خانه‌واده‌ی ناسیونالیزمی ده‌سه‌ڵاته‌وه داكه‌وتووه و پێی ناوه‌ته مه‌وقعی ئۆپۆزسیۆنێكی ناڕازی و ره‌خنه‌گره‌وه. ئەم شوێن گۆڕینەش بەناچار لەژێر کاریگەری ئاڵوگۆرە کۆمەڵایەتی و چینایەتی و سیاسیەکاندا هەمان ڕەوتی ناسیونالیزمی تەقلیدی دوێنێی بەبەرگی ئەمڕۆی ڕیفۆرمخوازیەوە بەرجەستەکردۆتەوە، تابتوانێ وەک حزبێکی “جیاواز” و باڵێكی تری بۆرژوازی کورد، هێڵی سنوری ڕواڵەتیانەی لەڕیزی حزبە بۆرژواناسیونالیستە تەقلیدیەکان بکێشێ. بێگومان ئامانجی سەرەکیش لەم سنورکێشانەدا خۆهەڵخستنیەتی لەبەردەم جوڵانەوەی جەماوەری و ناڕازی کوردستاندا و ڕاکێشانیانە بۆ ژێر ئاڵای باڵێکی تری بۆرژوازی کە بە زمانی چاکسازی و دیموکراسی و”گۆڕان”ەوە دەدوێ، تا تەجروبەی دەسەڵاتدارێتی بۆرژوازی کورد، لە لێدانی شۆڕشگێڕانە بپارێزێ.”\nئه‌و شته‌ی كه به ناوی ئۆپۆزسیۆنه‌وه شكڵی پێدا هیچ نه‌بوو جگه له هێشتنه‌وه و درێژه‌كێشانی ده‌سه‌ڵاتی بۆرژوا_ناسیۆنالیستی كورد كه له‌سه‌ر حسابی برسی و هه‌ژاركردنی جه‌ماوه‌ری كرێكار و زه‌حمه‌تكێش خۆی بنیاتناوه. ئۆپۆزسیۆنێكی شكڵ پێدا كه ده‌ستی ئیسلامیه‌كانی زیاتر گرت و هێنانیه ناو ده‌سه‌ڵاته‌وه. هه‌موو ئه‌مه‌شی به ناوی پڕۆژه‌ی چاكسازیه‌وه گرت، چاكسازیه‌ك كه ده‌ستی ئیسلام و ئیسلامیزمی زیاتر كرده‌وه به‌سه‌ر سه‌ری كۆمه‌ڵگادا.\nئه‌وان خۆ كاریان گۆڕانكاریه‌ك نه‌بوو. ببینن له‌وكاته‌وه چییان كردووه؟ ١٧ ی شوباتیان به ئاژاوه‌گێڕی له قه‌ڵه‌مدا و كه‌چی دوایی خۆیان به فرمێسكی دایكی گه‌رمیان و باوكی سوركێو و… هتدا هه‌ڵواسی. ئه‌و كاته كه دوای شۆڕشه‌كانی میسر و تونس خه‌ڵكی كوردستانیش هاتبوونه مه‌یدان و به شوێن ئاڵوگۆڕێكه‌وه بوون، ڕێك له‌و كاته‌دا گۆڕان كارێكی كرد كه توڕه‌یی خه‌ڵك ڕوو به ئاڵوگۆڕی شۆڕشگێڕانه بگۆڕێت به لاڵانه‌وه و پاڕانه‌وه‌ی به‌رده‌می ده‌سه‌ڵاتی ناسۆنالیزمێكی كورد كه كه‌وتبووه به‌ر قینی خه‌ڵك. جه‌ماوه‌ری ناڕازی به خۆشباوه‌ڕی چاكسازی له په‌رله‌مان و ده‌ستاوده‌ستكردنی ده‌سه‌ڵات ساردكرده‌وه و بگره له هه‌ر ئاڵوگۆڕێكی شۆڕشگێڕانه دووری خستنه‌وه.\nئه‌وه بوو دواتر و له دوای به‌ناو هه‌ڵبژاردنی ٢٠١٤ كه ده‌نگێكی زۆریان هێنا، چوونه ده‌سه‌ڵاته‌وه و ئیتر ئۆپۆزسیۆن بوو به ده‌سه‌ڵاتی بنكه‌فراوان. به‌ڵام ده‌سه‌ڵاتێك كه به شێوه‌یه‌كی واقعی له جه‌ماوه‌ری كرێكار و زه‌حمه‌تكێشه‌وه نه‌هاتبێته ده‌ره‌وه و به‌رژه‌وه‌نده‌یه‌كی چینایه‌تی تری هه‌بێ، خۆ ناتوانێ وه‌ڵام به قوتی خه‌ڵك و شیری مناڵان و خانه بۆ خه‌ڵكی بێمه‌سكه‌ن و بیمه بۆ بێكاران و دابینكردنی ژیانی خانه‌نشینان و … هتد بداته‌وه. دۆخی قه‌یراناوی كوردستان، كه دوای قه‌یرانی سه‌رمایه‌داری جیهانی هات، قه‌یرانی حكومه‌تی و ده‌سه‌ڵاتی و ئیداری به شوێندا هات و پڕۆژه‌ی ئاڵوگۆڕی ده‌ستاوده‌ستی ده‌سه‌ڵات و حكومه‌تی بنكه‌فراوانیش وه‌ك بڵقی ئاو ته‌قی. ئیتر باشه له‌به‌رامبه‌ر شه‌قهه‌ڵدانی پارتی له په‌رله‌مان و نیشاندانی لوله‌ی تفه‌نگ بۆ سه‌رۆكی په‌رله‌مان و پایماڵكردنی هه‌رچی ”موقه‌ده‌ساتی په‌رله‌مانی و هه‌ڵبژاردن” هه‌یه گۆڕان چی پێكرا و چی كرد؟ وه شه‌خسی نه‌وشیروان چی بۆكرا؟ ئه‌وه‌ی كه هیچی بۆ نه‌كرا له‌وه‌وه نییه كه پارتی و یه‌كێتی و ده‌سه‌ڵاتی بۆرژوازی كورد هیچی به‌رامبه‌ر ناكرێ، ئامانجی ئه‌وه نه‌بوو.\nته‌واوی گه‌مه‌ی سیاسی گۆڕان و سه‌ركرده‌كه‌ی یاریكردن بوو به جێگه‌وڕێگای خه‌ڵكی هه‌ژار و هه‌ژاریه‌كه‌یانه‌وه، درێژكردنه‌وه‌ی ته‌مه‌نی ده‌سه‌ڵاتی ناسیۆنالیزمی كورد وه‌ك باڵێكی بۆرژوازی و وه‌ڵامنه‌دانه‌وه‌ی واقعی به خواست و داواكانی خه‌ڵك بوو. هێشتاش باسی ئه‌وه ئه‌كه‌ن كه گوایه گۆڕان و سه‌ركرده‌كه‌ی نوێنه‌ری یاخود كاركه‌ر بوون بۆ سێكیولاریزم و ئازادی و ئازادی بیروڕا. خراپ نییه لێره‌دا هه‌ندێ شت بهێنینه‌وه یاد.\nله‌سه‌ر ئازادی بیروڕا با باسێكی ١٧ شوبات بكه‌ین. من خۆم له ئه‌نجومه‌نی سه‌رای ئازادی بووم. چه‌ندێك وه‌ك كۆمۆنیستێك كێشه‌م له‌گه‌ڵ ئیسلامیه سه‌رسه‌خته‌كاندا هه‌بوو ئه‌وه‌نده‌ش له‌گه‌ڵ هه‌ڵسوڕاوه به‌رچاوه‌كانی گۆڕاندا. ئاخر كابرای ئیسلامی به ئاشكرا ئه‌یوت و ئه‌یسه‌لماند كه له‌گه‌ڵ بۆچوون و پلانی ڕادیكاڵانه‌ی ئێمه كۆمۆنیسته‌كاندا نییه. گۆڕانخوازه‌كان نه‌یانئه‌ویست ئێمه له لیژنه به‌رچاوه‌كاندا بین، حه‌زیان نه‌ئه‌كرد ئێمه به‌یان و ڕاگه‌یاندن و به‌رنامه‌ی داواكاریه هه‌نووكه‌یی و ستراتیژیه‌كان بنووسین. مینبه‌ریان له ده‌ست ئێمه ئه‌فڕاند و ئه‌یاندا به مه‌لا و ئیسلامیه‌كان. ئه‌وان به ئاشكرا له‌گه‌ڵ هێڵكێشانی نێوان ژنان و پیاوانی سه‌رای ئازادیدا بوون. وه زۆر شتی تر. ئێستا قسه‌كه‌م له‌سه‌ر هه‌ڵسه‌نگاندنی خودی ١٧ ی شوبات نییه بگره ئه‌مه‌وێ پرسیاری ئه‌وه لای خه‌ڵك دروست بكه‌م كه ئاخۆ ئه‌م كاره‌ی گۆڕان ئه‌یكرد زه‌ڕڕه‌یه‌ك نزیكایه‌تی له‌گه‌ڵ ئازادیخوازی و سێكیولاریزمدا هه‌یه؟! مه‌گه‌ر چ پێش ئه‌وه سه‌ردانی سه‌ركرده‌كه‌یان بۆ مزگه‌وته‌كان و كۆكردنه‌وه‌ی مه‌لا و مێزه‌ربه‌سه‌ره‌كان و ته‌نانه‌ت پۆستی سه‌ره‌كی دان به هه‌ڵسوڕاوه ئیسلامیه‌كان نه‌بوو؟ مه‌گه‌ر چه‌مانه‌وه له‌به‌رده‌م ئیسلامیه‌كان و شێخ و مشایه‌خاكاندا و ماچكردنی قورئان و نیشاندانی ئه‌مه‌ش له میدیاكانیانه‌وه بۆ موقه‌ده‌سكردنی ئه‌و سه‌وابته دینیانه نه‌بوو كه لای ئه‌وان موقه‌ده‌س و لای خه‌ڵكی ئازادیخوازیش بێناوه‌ڕۆك؟ ئایا پێداگری له سه‌وابتی دینی و په‌نجه‌گه‌وره‌به‌رزكردنه‌وه بۆ مه‌لاكان و سه‌ندنه‌وه‌ی مینبه‌ر له سه‌رای ئازادی چ په‌یوه‌ندیه‌كی به سێكیولاریزمه‌وه هه‌یه؟ مه‌گه‌ر چاو له ئه‌جێنداكانی مارتین لوثه‌ری مه‌سیحیش بنوقێنین تاكوو ئه‌مه‌ی كاكی سه‌ركرده به سێكیولاریزم له قه‌ڵه‌م بده‌ین.\nئه‌مه‌ی گۆڕان و تاقانه سه‌ركرده‌كه‌ی كردوویانه ڕێك و ڕه‌وان كردنی هه‌ژاری خه‌ڵكی سته‌مدیده و بێكاری و نه‌داری خه‌ڵكی و ته‌نانه‌ت نه‌فره‌تی خه‌ڵكه له ده‌سه‌ڵات به بارمته و بوكه‌ڵه‌ی یاری ده‌ستی ده‌سه‌ڵاتی بۆرژوازی كورد. زۆری ناوێ تێبگه‌ین له‌وه‌ی كه نه‌بوونی خواردن و شیر و دایبی مناڵانی جه‌ماوه‌ی كرێكار و زه‌حمه‌تكێش و بێبه‌ش به هیچ جۆرێك په‌یوه‌ست نابێته‌وه به كۆبوونه‌وه‌كانی سه‌ریڕه‌ش و پیرمام و قه‌ڵاچوالان و ڕێككه‌وتنه‌كانی ئه‌م هێزانه‌وه. نه‌وتی ڕه‌ش و قه‌رز و ده‌عوا ساخته‌كانی دانا غاز و بردنی به‌رهه‌مه‌كانی ئاسن و چیمه‌نتۆ و… ئه‌وانی تر مه‌سه‌له‌ی دانیشته‌كانی ژووره داخراوه‌كانیان بووه نه‌ك ژیان و بژێوی جه‌ماوه‌ری بێبه‌ش.\nكه‌سایه‌تیه سیاسیه‌كان ڕه‌نگدانه‌وه و زاده‌ی ئه‌و بزووتنه‌وه كۆمه‌ڵایه‌تی و سیاسیانه‌ن كه لێیه‌وه سه‌ریانهه‌ڵداوه. له‌سه‌ره‌وه نیشانمدا كه نه‌وشیروان سه‌ربه بزووتنه‌وه‌ی بۆرژواناسیۆنالیزمی كورد بووه. به‌ڵام ئه‌و جادوه موگناتیسیه‌ی ئه‌م كه‌سێتیه هه‌یبووه له چیدایه؟ ئایا پۆشینی جلوبه‌رگێكی ساده و پاته لاسیك ئۆتۆماتیكی ئه‌توانێ مانای ئه‌وه‌ی هه‌بێ كه ئه‌م كه‌سێتیه ئه‌بێ خۆشه‌ویستی جه‌ماوه‌ری بێبه‌ش بێ؟ ئاخر خۆ سه‌رۆك وه‌زیرانی فڵانه وڵات و فڵانه وه‌زیری فیساره وڵاتیش به پاسكیله‌وه ئه‌چن بۆ ده‌وامی كاره‌كه‌یان. به‌ڵام له‌ولاوه كۆنتراكتی كۆمپانیایه‌ك ئیمزائه‌كه‌ن له‌گه‌ڵ كۆمپانیای فڵانه وڵات كه سه‌ر به حه‌وزه‌ی كاری هه‌رزانه و گه‌وره‌ترین هێزی كار ئه‌چه‌وسێننه‌وه. بڕیاری بڕینی بیمه‌كان و كه‌مكردنه‌وه‌ی مافی خانه‌ولانه‌و به‌پاره‌كردنی خوێندن و كه‌مكردنه‌وه‌ی بودجه‌ی خه‌سته‌خانه‌كان… هتد ئیمزا ئه‌كه‌ن. ئیتر خاكی بوون چ مانایه‌كی هه‌یه؟ نه‌وشیروان له‌گه‌ڵ كه‌سایه‌تیه‌كانی بۆرژوازیدا جیاوازیه‌كه‌ی ئه‌وه بووه كه به جلوبه‌رگ و ته‌نانه‌ت به گرنگیدان به پاره و سه‌روه‌ت و سامان و كۆشك و هه‌بوونی پڕۆژه خۆی ده‌رنه‌خستووه له‌به‌رئه‌وه‌ی خۆی پۆپۆلیستی (شه‌عبه‌وی) بووه. ته‌واوی جادوه‌كه‌ش له‌وه‌دایه كه به‌وجۆره چاوی كه‌سانێكی به‌ستووه كه سه‌رسام بوون پێی تا نه‌توانن ڕاستی ئه‌وه‌ی داكۆكی له چ سیستمێك ئه‌كات ببینن. گه‌ر ڕوو وه‌رگێڕانی ناڕه‌زایه‌تی و توڕه‌یی خه‌ڵك به‌ره‌و بۆته‌ی چاكسازی و ده‌ستاوده‌ستكردنی ده‌سه‌ڵات وه‌ك ده‌ربازكردنی ده‌سه‌ڵاتی بۆرژوازی كورد له شۆڕش و ڕاپه‌ڕینی جه‌ماوه‌ری كرێكار و زه‌حمه‌تكێش نه‌بینرێت، یانی جادوی ئه‌م كاریزمایه‌ی بۆرژوازی گرتوویه‌تی. ئه‌و خه‌ریكی ڕاپه‌ڕاندنی ئه‌ركی سه‌ر شانی خۆی بوو: له‌لایه‌ك بۆرژوازی و ورده‌بۆرۆژوازی ناڕازی له ده‌سه‌ڵاتی ڕه‌های پارتی و یه‌كێتی كه ئیتر ته‌حه‌مولی ئه‌وه‌یان نه‌ئه‌كرد به ته‌نها بنه‌ماڵه‌كان سه‌روه‌ت و سامانی كۆمه‌ڵگای كوردستان لوش بده‌ن، كۆبكه‌یته‌وه و به‌ڵێنی پچڕینی پشك و سازدانی سیستمێكی وا كه بازاڕ بۆ ’’لیبراڵ بۆرژواكان‘‘یش هه‌بێ كارێكی هه‌روا ئاسان نه‌بوو. پێشنیاره‌كانی له جۆری به نیشتمانی كردنی هێزی پێشمه‌رگه و به موئه‌سه‌ساتكردنی ده‌زگاكانی حكومه‌ت و … چی و چی كه به ئاسته‌میش خۆی له جیاوازی چینایه‌تی و گۆڕینی ڕیشه‌كانی كۆمه‌ڵگای كوردستان نه‌داوه، ته‌نها بۆ ئه‌وه بوو بازاڕێكی ئارام بۆ بۆرژوازی كورد دابین بكات. له‌پاڵ بوونی بۆرژوازیه‌كی میلیشیایی خاوه‌ن ده‌سه‌ڵاتدا كه هه‌موو شتێك مافیایانه كۆنترۆڵ ئه‌كات، بۆ ئه‌و به‌شه له بۆرژوازی كه ئه‌و له پێشیانه‌وه بوو له خه‌یاڵ زیاتر هیچی لێ سه‌وز نه‌بوو. له‌لایه‌كی تریشه‌وه بۆ ئه‌وه‌ی هێزێك بخاته پشت خۆی و هێزهاوسه‌نگی نێوان خۆی و یه‌كێتی و پارتی به‌رزبكاته‌وه ئه‌بوا هه‌وڵی به‌ده‌ستهێنانی ده‌نگێكی زیاتر بدات. له‌نێو زۆرینه‌ی كۆمه‌ڵگادا بۆ ئه‌م هێز و ده‌نگه گه‌ڕا، واته له‌ناو كرێكار و زه‌حمه‌تكێش و خه‌ڵكی نه‌بووی كوردستاندا. ئیتر خۆ ئه‌بوایه خۆی به شوشه‌ی شیری مناڵانی ئه‌م چینه و عاره‌بانه‌ی ده‌ستگێڕه‌كان و پرچی سپی دایكانێكیه‌وه كه ڕۆڵه‌كانیان به ده‌ستی یه‌كێتی و پارتی كوژرابوون هه‌ڵبواسێ. كارێكی ئاسان نییه بتوانی جه‌ماوه‌رێكی زۆر فریوی گۆڕانكاری، ئه‌ویش ته‌نها له‌ڕێی چاكسازیه‌وه، بده‌یت و لرفه و لوره‌ی توڕه‌ییه‌كه‌شیان بكه‌ی به تونێڵی سیستم و ده‌سه‌ڵاته‌كه‌ی بۆرژوازیدا، ده‌سه‌ڵاتێك كه ئه‌مجاره خۆشی و ئه‌و توێژه له بۆرژوازی ناڕازیشی تیا بێ.\nبه‌ڵام حكومه‌تی بنكه فراوان پڕۆژه شكستخواردووه‌كه‌ی ئه‌م بزووتنه‌وه‌یه بوو چونكه قه‌یرانێكی ئابوری و سیاسی و حكومه‌تی و ئیداری كه بۆرژوازی كوردی تێكه‌وتووه ئه‌و ئه‌جێندایه‌شی پێچایه‌وه. ئێستا هه‌موویان له‌و قه‌یرانه سه‌راپاگیره‌دا په‌ل ئه‌كوتن. بۆرژوازی كورد یه‌كده‌ست نه‌بووه و نییه له‌سه‌ر چاره‌سه‌ركردنی كێشه‌كان و وه‌ڵامدانه‌وه به مه‌سه‌له ئابوری و سیاسیه‌كانی كوردستان. كوردستان به كرده‌وه بووه به به‌شێك له بازاڕی جیهانی، به تایبه‌تی به هۆی بوونی نه‌وت و سه‌رچاوه سروشتیه‌كانه‌وه. دیاریكردنی ئه‌م بازاڕه له ده‌ستی بۆرژوازی كوردا نییه. كوردستان وه‌ك حه‌وزه‌یه‌كی هێزی كاری هه‌رزان، حه‌وزه‌یه‌ك و بازاڕێك بۆ چه‌رخاندن و كه‌ڵه‌كه‌ی سه‌رمایه‌ی جیهانی چاوی لێ ئه‌كرێ. بۆرژوازی جیهانیش له‌م ڕووه یه‌كده‌ست نییه چ جای بۆرژوازی كورد. ئه‌مه‌ی دواییان به ده‌ست خۆی نییه پێی ئه‌خزێننه ناو جه‌نگه‌كان و چه‌ك پێفرۆشتن و قه‌رزداركردنی بانكی نێوده‌وڵه‌تیه‌وه، ئه‌میش ئه‌بێ هه‌موو ئه‌مانه بشكێنێته‌وه به‌سه‌ر قوتی ده‌می خه‌ڵكدا.\nهه‌ربۆیه دوای وه‌ده‌رنانی په‌رله‌مان و قوڵتربوونه‌وه‌ی قه‌یرانی ده‌سه‌ڵات له كوردستان گۆڕانیش پێشنیار و ڕێگه‌چاره‌یه‌كی تری پێ نه‌بوو، باشترین ڕێگاچاره‌یان ڕێكه‌وتنی ده‌باشان بوو له‌گه‌ڵ هه‌ر ئه‌و هێزه نه‌یاره‌ی دوێنێیاندا كه پێشتر زۆری نه‌مابوو ململانێی نێوانیان بگاته شه‌ڕێكی تری ناوخۆ. بێده‌نگی دواتری نه‌وشیروان و ده‌خاڵه‌تنه‌كردنی له هاوكێشه سیاسیه‌كان و ته‌نانه‌ت جێهێشتنی كوردستان، له‌و ’’كاته هه‌ستیار‘‘ه‌دا، وه‌ك خۆیان ئه‌یڵێن، په‌یوه‌ندی نه‌بوو به نه‌خۆشیه‌وه، بگره بێبه‌دیلی و شكستی سیاسی و ته‌نانه‌ت بێئومێدییه‌ك بوو كه بزووتنه‌وه‌كه ده‌مێك بوو تیایدا كه‌وتبووه مه‌له. به‌خشینه‌وه‌ی وه‌همی هاتنه‌وه‌ی ئه‌و گۆمه‌كه ئه‌شڵه‌قێنێ و موعجیزه ئه‌خوڵقێنێ، به ئه‌ندازه‌ی داستانه‌كانی زیوسی خواوه‌ندی هێزی گریكیه‌كان ئه‌فسانه ده‌رچوو.\nئه‌و كاریزما بوو بۆ بزووتنه‌وه‌كه‌ی خۆی، بۆرژواناسیۆنالیزمی كورد. به‌ڵام كاریزمایه‌ك كه ته‌نانه‌ت له خێزانه چینایه‌تیه‌كه‌ی خۆشیدا شكستی خوارد.\nله دنیایه‌كدا كه جێگه‌وڕێگای چینایه‌تی و مێژووی كه‌سه‌كان لێڵ ئه‌كرێ و كه‌سایه‌تی دۆن كیشۆتییان لێ دروست ئه‌كرێ بوونی خۆشخه‌یاڵی خه‌ڵك پێیان و هه‌تا ڕه‌وینه‌وه‌ی ئه‌و خۆشخه‌یاڵیه‌ش ئه‌بێته شتێكی ئاڵۆز. كاتێك به ده‌یان میدیا و نووسین و وتار و خوتبه‌ی سیاسی و به‌رنامه‌ی سیاسی و… هتد ئامانجی چینایه‌تی كه‌سێكیان، كه پێشتر كه‌مێكیم باسكرد، كردبێته شتێكی جیاوازتر و نه‌هێڵرێ ئه‌وه ببینرێ و كاریان له‌سه‌ر به‌لاڕێدابردنی ئه‌ندێشه‌ی كه‌سه‌كان كردبێ، ئیتر نازناوی ’’باوكی هه‌ژاران‘‘ و ’’گاندی كورد‘‘ و ’’ماندێللای كورد ‘‘ و شتی تری له‌م بابه‌ته ئاسایی دێته به‌رچاو. ئه‌ژنۆشكان و بێئومێدبوون له دنیایه‌كدا كه دێوه‌كانی بارزانی و تاڵه‌بانی و چه‌ك و تفه‌نگه‌كانیان هه‌ژموونیان هه‌یه ئه‌بێته نسیبی هه‌ر ئه‌و خه‌ڵكه هه‌ژار و ڕه‌شوڕووته. ئاخر ڕوكه‌شی مه‌سه‌له‌كه وا بوو كه نه‌وشیروان به‌رامبه‌ر به‌و دێوانه وه‌ستابۆوه. ئاخر ئه‌و پاڵه‌وانی به‌ره‌نگاربوونه‌وه‌ی ’’دوژمنه خه‌یاڵیه‌كان‘‘ بوو، وه هه‌ر به شوێن له‌سه‌ركردنی خودده‌ی جه‌نگاوه‌ره پێشینه‌ییه‌كه‌ی مه‌مله‌كه‌ته‌كه‌ی خۆیه‌وه بوو. خراپ نییه جه‌ماوه‌ری بێبه‌شی خۆشخه‌یاڵكراو دوای سڕینی فرمێسكه‌كانیان چاوێك به ئه‌لبوم و كتێبی ’’موغامه‌رات ‘‘ه‌كانی ئه‌و جه‌نگاوه‌ره‌دا بخشێننه‌وه و له خه‌ونی وه‌همه‌وه بگه‌نه‌وه به بینینی دنیای واقع و ڕاستیه‌كان.\nبۆرژوازی هه‌میشه به شوێن ده‌مه‌زه‌ردكردنه‌وه‌ی وه‌همه‌كانه‌وه‌یه و ئه‌یه‌وێ جه‌ماوه‌ری بێبه‌ش له نه‌شئه‌ی سه‌رمه‌ستبوونی تریاكه خه‌یاڵیه‌كاندا بن. له‌پاڵ ئه‌فیونه‌كانی تردا ئه‌فسانه‌سازی له كاراكته‌ره سیاسیه‌كانی سه‌ر به چینه‌كه‌ی خۆیدا چه‌كێكی كارامه‌یه به ده‌ستیه‌وه تاكو كرێكاران و جه‌ماوه‌ری بێبه‌ش له مه‌مله‌كه‌تی وه‌هم و خه‌یاڵه‌كاندا بهێڵێته‌وه و ڕاستی ڕێگای ڕزگاربوونی چینایه‌تی خۆیان نه‌بینن. به‌ڵام بورجێك كه خۆی لار بوو هه‌زاران ئه‌فسانه‌ش ناتوانێ ڕاستی بكاته‌وه.\nبه‌هه‌رحاڵ كردنی قسه‌ی سیاسی و گرتنی ڕه‌خنه‌ی سیاسی له بزووتنه‌وه‌ی گۆڕان و كه‌سایه‌تیه سه‌ره‌كیه‌كه‌ی ته‌نها كاری ئێستای كۆمۆنیسته‌كان نییه. له‌پاڵ ڕه‌خنه‌مان له ده‌سه‌ڵاتی یه‌كێتی و پارتیدا هه‌میشه گۆڕانیشمان داوه‌ته به‌ر ڕه‌خنه و ئه‌جێندای ئه‌و بزووتنه‌وه‌یه‌مان خستۆته ژێر پرسیاره‌وه. كه‌سانێكی كه سه‌ركردایه‌تی ئه‌و ئه‌جێندایه‌یان كردووه به‌ر هه‌مان ڕه‌خنه‌مان كه‌وتوون. پێداگری ئێستاشمان كۆمه‌ك ئه‌كات به‌وه‌ی كۆمه‌ڵگا وه‌ك خۆی ببینین، چینه‌كان و ململانێی چینه‌كان و ئه‌وه‌ی كه‌سه‌كان له كوێی خه‌باتی چینایه‌تیدا و له‌پاڵ چ به‌رژه‌وه‌ندیه‌كی چینایه‌تیدا وه‌ستاون ببینین.\nئێستاش كاتێك ئه‌م لاپه‌ڕانه هه‌ڵدراونه‌ته‌وه هێشتا لایه‌نه‌كانی بۆرژوازی هه‌وڵی زیاتر گه‌وره‌كردنی كه‌سایه‌تی یه‌كه‌می گۆڕان ئه‌ده‌ن. ئێستاش داتای واقعی موڵك و ماڵه‌كانی كه بۆ نه‌وه‌كانی و بزه‌ه‌تنه‌وه‌كه‌ی ئه‌مێنێته‌وه به ڕۆشنی و شه‌فافی (شه‌فافیه‌تێك كه گوێی خه‌ڵكیان پێ كه‌ڕ كردووه) له‌به‌رده‌ستی كه‌سدا نییه. هێشتاش دادگایه‌كی شۆڕشگێڕانه‌ی جه‌ماوه‌ری كرێكار و زه‌حمه‌تكێش نه‌هاتۆته بوون تاكو مه‌له‌فی تاوانه‌كان و تێوه‌گلان له كاره‌ساته‌كان و ده‌ستبه‌سه‌راگرتنی سه‌روه‌تی كۆمه‌ڵگا له‌لایه‌ن سه‌رانی بۆرژوازی كورده‌وه، به‌م كه‌سایه‌تیه‌شه‌وه، یه‌كلایی بكاته‌وه. ڕۆژێك هه‌ر دێ كه وردودرشتی مه‌له‌فه‌كانی ١٤ ی ته‌موز و قڕناقا و پشتئاشان و شه‌ڕه ناوخۆییه‌كان و كوشتنی ڕۆژنامه‌نووسان و ده‌وڵه‌مه‌ندبوونی سه‌رانی بۆرژوازی له‌سه‌ر حسابی مردنی خه‌ڵكی كرێكار و زه‌حمه‌تكێش به نه‌خۆشی و برسێتی و نه‌بوونی و بێكاری و هه‌ژاری لێپێچینه‌وه‌یان لێ بكرێ و سزای خۆیان وه‌ربگرن گه‌ر مه‌رگیان نه‌كه‌وێته پێش ئه‌وه.


بۆچی شەھید ئارام ناکۆک بوو لەگەڵ گروپی زیندانی کۆمەڵەدا؟\nبزاڤ پرێس/سالار مەحمود\nئارام، سەرکردە تەنیاکەی کۆمەڵە\nپاش نیوەڕۆی ٣١/١/١٩٧٨یەکێک لەئافرەتەکانی ئەو ماڵەی کە شەھید ئارام لەگوندی تەنگیسەری ناوچەی قەرەداغ لەماڵیان میوان دەبێت، ئارام ئاگادار دەکاتەوەو پێیدەڵێت ژمارەیەکی زۆری چەکدار لەخواروی گوندەکەوەن، لەبەر ئەوەی کە جلوبەرگی کوردییان لەبەردایە ئافرەتەکە نازانێت پێشمەرگەن یاخود جاش، پاش ئەوەی ئارام بە دوربینەکەی سەیریان دەکات بۆیدەردەکەوێت کە ئەو چەکدارانە جاشن.\nبۆ رزگاربوون لەدەستی جاشەکان ئارام بەرەو سەرووی گوندەکە ماڵەکە جێدەھێلێت‌و لەدواوە یەکێک لەجاشەکان تەقەی لێدەکات‌و شەھیدی دەکات، جاشەکان نازانن کە ئارامی ڕێبەری کۆمەڵەی رەنجدەرانیان شەھید کردووە.\nبەپێی ناوەرۆکی نامەیەکی فوئاد مەعسووم کە ١١/٢/ ١٩٧٨ بۆ دکتۆر کەمال فوادی ناردووەو لەپەراوێزدا باسی شەھید ئارامی بۆ کردووە، فوئاد مەعسووم نووسیوویەتی لەبەر ئەوەی شەھید ئارام ھەویەی مزەوەری پێبووە جاشەکان‌و حکومەتیش نەیانزانیوە کە ئەوە شەھید ئارامە.\nبە پێی گێرانەوەکانی مەلابەختیار،" شەھیدئارام، بوونی نەوشیروان مستەفای لە سەرکردایەتیی کۆمەڵەدا، پێ گرنگ بوو، کاک ئارام ڕەفیقی کاک نەوشیروان بوو، بەڵام ئەیوت قەت قبووڵ ناکەم کاک نەوشیروان ببێتە سکرتێری کۆمەڵە.\nشاسوار جەلال ناسراو بە (ئارام)، ساڵی ١٩٤٧ لەگەڕەکی (حاجی حان) ی شاری سلێمانی لەدایکبووە، خوێندنی سەرەتایی لە شارۆچکەی ماوەت‌و چوارتا تەواوکردووەو، قۆناغی ئامادەیی لەسلێمانی تەواوکردووە، ساڵی ١٩٦٤ لەبەشی میکانیک، کۆلێژی ئەندازیاری زانکۆی بەغدا وەرگیراوە، بەڵام بەھۆی کەمی توانای بینای چاوەکانی، وەرگرتنەکەی رەتکراوەتەوەو بەناچاری چووەتە کۆلێژی بازرگانی‌و لەساڵی ١٩٦٩ - ١٩٧٠ تەواویکردووە.\nئەو ئەندامی چالاکی یەکێتی قوتابیان بووە، لەساڵی ١٩٧٤ وەک نوێنەری سکرتاریەتی یەکێتی قوتابیانی کوردستان بەشداری کۆنگرەی لاوانی جیھانی لەمۆسکۆ کردووە.\nلەکۆنگرەی سەرتاسەری قوتابیانی عێراقدا لەساڵی ١٩٦٩، بەئاشکراو تەواوەتی رۆڵی کاریگەرو پێداگریی لەسەر خواست‌و ئاواتی قوتابیان دەرکەوت کە لەناو ھۆڵی کۆنگرەدا روو بەڕووی پیاوانی رژێم لە (یەکێتی نیشتمانی قوتابیانی عێراق) وەستایەوەو لەگەڵ ھاوڕێکانیدا لە (نوێنەرایەتی قوتابیانی کوردستان) کشانەوەو ھۆڵی کۆنگرەیان بەجێھێشت.\nشەھید ئارام، رۆژنامەنووسێکی چالاک بووەو لە ساڵانی حەفتاکانی سەدەی رابردوودا چەندین بابەتی گرنگی لەڕۆژنامەی ھاوکاریی بڵاوکردووەتەوەو لەگەڵ لاپەڕەی " سیاسەتی دەرەوە"ی رۆژنامەی ھاوکاریی‌و دواتریش رۆژنامەی برایەتی لەکۆتایی ساڵی ١٩٧٣ و سەرەتای ساڵی ١٩٧٤ بەگۆڕانکارییەکانی سیاسەتی جیھانی ئاشنابووە، لەو رووشەوە سەبارەت بەزۆربەی رووداو و بەسەرھاتەکانی ئەو رۆژگارە، وتارو شیکردنەوەی ھەبووەو رای خۆی دەربڕیووە.\nلەو سەردەمە دژوارەی کە سەرکردایەتی کۆمەڵە کەوتە بەر شاڵاوی رژێم‌و ھەندێکیان شەھیدکران‌و ھەندێکیش زیندانی کران، ئارام لەو بارودۆخە ناسکەدا کە کۆمەڵە زەبری کوشندەی بەرکەوت‌و بێ سەرکردە مایەوە، ئەو توانی شیرازەی رێکخستنەکان لەترازان بپارێزێت.\nبەوتەی ئارام بارزانی نەک ھەرلەگەڵ رەوتی شۆڕشی گەلاندا نەڕۆشتووە، بەڵکو شۆڕشی کوردی چەند ھەنگاوێک بەرەو دواوە ھێناوەو گەورەترین جەزرەبەی بە بزوتنەوەی رزگاریخوازی کورد گەیاندووە، کە سوڵتەی دیکتاتۆریانەی خۆی بەسەردا سەپاندو بزوتنەوەکەی خستە مستی دوو دوژمنی سەرسەختی کورد کە ئەوانیش ئێران‌و ئەمەریکا بوون.\nلەوتارێکیدا کە لەناوەراستی مانگی مارسی ساڵی ١٩٧٦دا نووسیویەتی‌و پاش دوو ساڵ بەسەر شەھیدبوونیدا بەناوی کۆمیتەی ھەرێمەکانەوە بڵاوکراوەتەوە.\nئارام پێیوایە ڕێکەوتنی جەزائیری نێوان ئێران‌و عێراق ھۆکاری سەرەکی رووخان‌و نسکۆی شۆرشی ئەیلوول نەبووە، لەوتارێکیدا کە پاش ساڵێک لەنسکۆ نووسیویەتی، دەڵێت:" ئەو ڕێکەوتنە تاکە ھۆکار یان ھۆکاری بنچینەیی ئاشبەتاڵ نەبوو، بەڵکو گەلێک ھۆکاری بنچینەیی‌و گرنگ پێش ئەو ڕێکەوتنە کەڵەکە بوو بوون‌و بزوتنەوەکە قاوغێکی بەتاڵ‌و زەبەلاحی مابووەو بۆ رووخانی تەنھا پاڵێکی وەکو رێکەوتنەکەی ئێران‌و عێراقی پێوویستبوو، چونکە ئەگەر وانەبێت چۆن بزووتنەوەیەکی زل، وا زوو بەئاسانی‌و دەست‌و برد و بێ قەیدو مەرج ئاشبەتاڵی لێدەکرێت".\nئارام لەو وتارەیدا ئاماژەی بەوەداوە کە بارزانی دەبوایە شۆڕشەکەی نەخستایەتە دەستی ئێران، ئەو پرسیوویەتی‌و نووسیوویەتی:" بارزانی بۆچی بەئاسانی خنکاندن‌و شەھید کردنی قازی محەمەدی بیرچووەوە، خۆ ھیچ نەبێت دەبوو فەرمانی خنکاندنەکەی خۆی بیر نەچووایەتەوە کە ئێران بۆی دەرکرد".\nئارام پێیوابووە کە نابێت کۆمەڵە لەناو یەکێتیدا بتوێتەوە\nشەھید ئارام پێیوابووە کە دەبێت بەوریاییەوە مامەڵە لەگەڵ چینی بۆرجوازی کوردستاندا بکرێت‌و حسابی تایبەتیان بۆ بکرێت‌و بڕوایشیوابووە کە نابێت بەرپرسیارێتیان بدرێتێ لەشۆڕشی نوێدا، چونکە بەبڕوای ئەو، ئەوان خۆیان دەخزێننە ناو سەرکردایەتی شۆڕشە نوێیەکەوەو شۆڕش تووشی لە ڕێلادان دەکەن‌و بەرەو ھەڵدێریشی دەبەن.\nئارام بڕوای وابووەو بەردەوامیش ئەوەی دووپات دەکردەوە کە پێوویستە لەناو نیمچە بەرەی یەکێتیدا، دەبێت " کۆمەڵەی ڕەنجدەران" سەربەخۆیی ئایدۆلۆژیی‌و رێکخستن‌و بیرورای پارێزراوبێت‌و نابێت ئایدۆلۆژیای کۆمەڵە لە بۆتەی یەکێتیدا بپوکێتەوە، یان لاواز ببێت.\nبەوتەی مەلا بەختیار، شەھیدئارام، ئەگەرچی کارێکی ئێجگار زۆری بۆ دامەزراندن‌و گەشەپێدانی "ی ن ک" کردووەو لە مامجەلایشی، وەکوو ڕێبەرێکی گەورەی بزووتنەوەی نیشتمانی ڕوانیوە، دیسان ھەرگیز ئامادە نەبووە، دەست لە سەربەخۆیی کۆمەڵە ھەڵبگرێت، واتە تواندنەوەی کۆمەڵە لە بۆتەی یەکێتیی نیشتمانیدا، ئەوەی کە نەوشیروان مستەفا، پاشی ١٠ ساڵ لە شەھیدبوونی ئارام‌و لە کۆنگرەی یەکی یەکییەتیدا، ئەنجامی دەدات.\nشەھید ئارام‌و بیری عێراقچێتی لەناو کۆمەڵەدا\nبەوتەی برام جەلال نووسەری کتێبی "چەپکێک لە مێژووی کۆمەڵە" لەپاش نسکۆی شۆڕی ئەیلوول‌و گرتنی زۆربەی ئەندامانی سەرکردایەتی کۆمەڵە، کۆمیتەی ھەرێمەکانی دامەزراند، وەکو برایم جەلال باسی کردووە، شەھید ئارام پێشتر وازی لەکۆمەڵەی رەنجدەران ھێناوە، ئەویش بەھۆی ئەوەی کە بەر لەگیرانی ئەندامانی کۆمەڵە ھەوڵەکەیان بۆچەسپاندنی بیری عێراقچێتی سەری نەگرتووە، بەڵام گرتنی بەکۆمەڵی ئەندامانی سەرکردایەتی کۆمەڵەی بەھەل زانیوە بۆ درووستکردنی کۆمیتەی ھەرێمەکان‌و کۆکردنەوەی ئەندامە کۆنەکانی کۆمەڵە، ئەوانەی پێشتر وازیان لەکۆمەڵە ھێنابو و خاوەنی بیری عێراقچێتی بوون.\nبرایم جەلال کە ئەو دەمە خۆی کەسێکی دیاری ئاراستەی کوردستانیبوونی کۆمەڵە بووە، باسلەوە دەکات کە ململانێی نێوان عێراقچییەکان‌و ئاراستەی کوردستانیبوونی کۆمەڵە دوو ساڵی خایاندووەو لەمایسی ساڵی ١٩٧٢دا لایەنگرانی بیری عێراقیبوون، لە کۆمەڵە چوونەتە دەرەوەو پاش ئاشبەتاڵ سەریان ھەڵداوەتەوە.\nھەر سەبارەت بە وازھێنانی شەھید ئارام لەکۆمەڵە، خاوەنی کتێبی "چەپکێک لە مێژووی کۆمەڵە" دەڵێت:" لە مانگی ٥ی ساڵی ١٩٧٣لەڕێگەی ڕێکخستنەوە ئاگادار کراین کە ھەندێک لە ئەندامانی دەستەی دامەزرێنەرو چەند ھاوڕێیەکی ئاستی سەرووی کۆمەڵە وازیان لەکار ھێناوە، لەوانە کاک نەوشیروان بەھۆی سەفەرییەوە بۆ وڵاتی نەمساو شاسوار جەلال "شەھید ئارام" لەبەر ئەوەی کە ڕەوتی کۆمەڵە لەگەڵ بۆچوونی ئەودا نەگونجاوە.\nشەھید ئارام لەھیچ کام لەو کۆبوونەوانەدا نەکردوە کە مام جەلال دوای گەڕانەوەی بۆ کوردستان بۆ ڕێکخستنەوەو ھەماھەنگی نێوان بزوتنەوەی سۆسیالیستی‌و کۆمەڵەو خەتی گشتی سازی داوە\nئارام بەشداری ھیچ کۆبوونەوەیەکی سەرکردایەتی یەکێتی نەکردووە\nھەرچەندە شەھید ئارام ئەندامی مەکتەبی سیاسی یەکێتی بووە لەسەر حسابی کۆمەڵەی ڕەنجدەران، بەڵام تا ساتی شەھید بوونی بەشداری یەک کۆبوونەوەی سەرکردایەتی یەکێتیش نەکردووەو ئیلتیزامیشی بەبریاری کاری ھاوبەشی نیمچە بەرەی یەکێتییەوە نەکردووە، بەتایبەت دانی بە سەرکردەکانی باڵی بزووتنەوەی ناو نیمچە بەرەی یەکێتی " عەلی عەسکەری‌و دکتۆر خالیدو رەسووڵ مامەندو تایەری عەلی والی‌و سەعدی گچکە"دا نەناوە.\nتالیب مۆریاسی کە ئەو سەردەمانە لەکۆمیتەی ھەڵمەت کاری کردوەو بەوتەی خۆی ئەندامی سەرکردایەتی ناوخۆی کۆمەڵەش بووە باسلەوە دەکات کە پاش ئەوەی مام جەلال نامەیەک بۆ شەھید ئارام دەنێرێت‌و داوای لێدەکات کە کۆمەڵە ھاوکاری باڵی بزوتنەوەی سۆسیالیستی ناو یەکێتی بەکەن، رۆژێک لە گوندی "قامیش" عەلی عەسکەری شەھید ئارام پێشکەشی خەڵکی گوند دەکات تا قسەیان بۆ بکات، بەڵام شەھید ئارام بەو پێشکەشکردنە توڕە دەبێت‌و دەڕوات‌و کۆبوونەوەکە بەجێدەێڵێت.\nھەر بەوتەی تالیب مۆریاسی، شەھید ئارام لەھیچ کام لەو کۆبوونەوانەشدا بەشداریناکات کە مام جەلال دوای گەڕانەوەی بۆ کوردستان بۆ ڕێکخستنەوەو ھەماھەنگی نێوان بزوتنەوەی سۆسیالیستی‌و کۆمەڵەو خەتی گشتی سازی داوە.\nھەرچەندە زۆرترین باس لەناکۆکی توندی نێوانیان دەکرێت، بەڵام بەوتەی ئاوات قارەمانی، عەلی عەسکەری بەردەوام نامەی بۆ شەھید ئارام ناردووە کە زوو بێتە دەرەوە، جەختکردنەوەو داواکردنی عەلی عەسکەری بۆ ئەوەی کە شەھید ئارام بچێتە دەرەوە، رەنگە زۆرتر پەیوەندی بەناکۆکییەکانی نێوان عەلی عەسکەرییەوە ھەبووبێت لەگەڵ سالار عەزیزدا، ئەو کاتەی کە ھەردووکیان پێکەوە بوون لەدۆڵی جافایەتی.\nئارام، رازینەبووە نەوشیروان مستەفا سکرتێری کۆمەڵە بێت\nدەگوترێت کە شەھید ئارام بیرو بۆچوونی لەگەڵ مام جەلال‌و نەوشیروان مستەفادا نەگونجاوە، بەڵام ئاوات قارەمانی ھاوڕێ نزیکەکەی شارو شاخی شەھید ئارام باسلەوە دەکات کە ئارام بە ھاتنەوەی مام جەلال‌و نەوشیروان مستەفا زۆر دڵخۆشبووەو پێیوابووە کە بەھاتنەوەی ئەوان لەکێشەکانی ناو باڵەکانی یەکێتی رزگاریان دەبێت.\nلانی کەم پێدەچێت شەھید ئارام، نەوشیروان مستەفای لەبەرانبەر نوێنەرو سەرکردەکانی باڵی بزووتنەوەی سۆسیالستیدا پێباشتر بووبێت‌و خۆشحاڵیشبووبێت بەگەڕانەوەی بۆ کوردستان‌و رەفتارکردنی لەبەرانبەر سەرکردەکانی بزوتنەوەی سۆسیالستیدا، چونکە شەھید ئارام لەگەڵ ئەواندا نەگونجاوەو بیروبۆچوونیان تەواو دووربووە لەیەکتر.\nبە پێی گێرانەوەکانی مەلابەختیار،" شەھیدئارام، بوونی نەوشیروان مستەفای لە سەرکردایەتیی کۆمەڵەدا، پێ گرنگ بوو، کاک ئارام ڕەفیقی کاک نەوشیروان بوو، بەڵام ئەیوت قەت قبووڵ ناکەم کاک نەوشیروان ببێتە سکرتێری کۆمەڵە. کاک ئارام دڵنیا بوو کە خۆی شایستەیی تەواوی ئەو کارەی ھەیەو متمانەی تەواوی ئۆرگانەکانی ڕێکخستن‌و ھێزی پێشمەرگەی وەرگرتووە، من، خۆم پێم باش بوو، کاک نەوشیروان ببێتە سکرتێری کۆمەڵە. ئەو مەسەلەیەشم لەگەڵ کاک ئارام باس کردبوو. کاک ئارام ئەوەی قبووڵ نەبوو، دیارە کاک ئارام لە من بەئەزموونتر بوو".\nشەھید ئارام‌و بەیاننامەو ڕاپۆرتی شوبات\nدوای شەھیدبوونی شەھاب‌و جەعفەرو ئەنوەر زۆراب، ئیدی کۆمەڵە دەکەوێتە دەستی شەھید ئارام‌و ھاوڕێکانی‌و ھەریەکە لەئارام‌و سالار عەزیزو مەلا بەختیار لە یەکێتیدا دەبنە ئەندامی سەرکردایەتی.\nھەیمەنەی ئارام‌و ھاوڕێکانی لەپاش بڵاوکردنەوەی بەیانی شوباتەوە دەستی پێکردو ئەوان بەبڵاوکردنەوەی ئەو بەیانە خۆیان وەکو رابەرانی راستەقینەی کۆمەڵەی رەنجدەران ناساندو لەوێوە کۆمیتەی ھەرێمەکان دروستبوو.\nھەرچەندە ھەر لەسەرەتای درووستبوونی کۆمەڵەی ڕەنجدەرانەوە، ململانێی کوردستانیبوون‌و عێراقیبوونی کۆمەڵە لەناو ئەو ڕێکخراوەدا دەرکەوتبوو، بەڵام بەیانی ٨ی شووباتی ١٩٧٦ی شەھید ئارام‌و ھاوڕێکانی کە بەناوی کۆمیتەی ھەرێمەکانەوە بڵاویان کردەوە، بوویە بناغەی کارکردنی ھێڵە عێراقچییەکەی ناو کۆمەڵەی ڕەنجدەران‌و بوویشە پەیڕەوی کۆمیتەی ھەرێمەکان‌و ئەوان کاریان لەسەر بەیانی ھەشتی شووبات دەکردو تەنانەت ئەو بەیانە بوویشە بنەغەی درووستبوونی "ئاڵای شۆرش"کە لەساڵی ١٩٨٦دا کە ھەردوو ھاوڕێی شەھید ئارام، " مەلا بەختیارو سالار عەزیز" رایانگەیاندو دەیانوویست وەکو ڕێکخستنێکی جیاواز لەناو یەکێتیدا کار بکەن.\nبرایم جەلال کە ئەوکاتە لەخەتی شەھید شەھاب‌و باڵە کوردستانییەکەی کۆمەڵەبووە، باسلەوە دەکات کە بەشی یەکەمی بەیانی ھەشتی شووبات باسی لاوازی‌و ورە رووخانی ئەو ئەندامانەی سەرکردایەتی کۆمەڵەی تێدابووەو ئەوان پێیانوابووە کە ترسنۆکانەو لەو کاتە ناسکەدا کوردستانیان جێھێشتووەو رایانکردووە بۆ ئێران، بەوتەی برایم جەلال شەھید ئارام‌و ھاوڕێکانی شەھید شەھاب‌و گیراوەکانی دیکەی کۆمەڵەیان بەوە تۆمەتبارکردووەو پێیانوابووە کە بەرانبەر ڕێبازی کۆمەڵە بێباربوون‌و بەرەو بیروباوەڕو ئایدیای بۆرجوازی رۆشتوون.\nھەر بەوتەی برایم جەلال، بەیانی ھەشتی شووبات بەئاشکرا لێدانبووە لە کۆمەڵەو ڕێبازی کوردستانی کۆمەڵەو ئەو کاتەشی شاسوارو نەجمەدین" شەھید ئارام‌و سالار عەزیز" بەیانەکەیان نووسیوە ھیچکامیان کۆمەڵە نەبوون‌و پێشتر وازیان لەکۆمەڵە ھێناوە.\nبەیانی ھەشتی شووبات لەگەڵ ئەوەی کە وێستگەی تەقینەوەی ھەردوو باڵەکەی ناو کۆمەڵەی رەنجدەرانبووە، سەرەتای دەستپێکردنی ھەیمەنەی شەھید ئارام‌و ھاوڕێکانیشیبوو بەسەر کۆمەڵەدا، برایم جەلال لە کتێبی " چەپێک لەمێژووی کۆمەڵە"دا باسلەوە دەکات کە ئەوان وەکو ھێڵی کوردستانی ناو کۆمەڵە داوایان لەشەھید ئارام کردووە کە ئەو بەیانە رابگرێت‌و بڵاوی نەکاتەوە، ئەوسا پێکەوە گفتوگۆ لەسەر پێکەوە کارکردن دەکەین، بەڵام بەمەرجی بڵاونەکردنەوەی بەیاننامەکەی شووبات.\nنووسەری کتێبی "چەپکێک لەمێژووی کۆمەڵە" دەشڵێت من‌و شەھید ئارام لەماڵی دلێری سەید مەجید لە ١٤-٢-١٩٧٦پێکەوە کۆبووینەوەو ڕێکەوتین لەسەر ئەوەی کە بەیانەکە دەستکاری بکرێت‌و بەیانێکیتر دەربکەن، بەتایبەت ئەوخاڵانەی کە پەیوەندییان بەسەرکردایەتی کۆمەڵەو ڕێبازی کوردستانییەتی کۆمەڵەوە ھەبوو.\nجیاواز لەھەموو ئەو سەرچاوەو گێڕانەوانەی کە باس لە پیادەکردنی بیری عێراقیبوونی کۆمەڵە دەکەن لەلایەن شەھید ئارام‌و ھاوڕێکانییەوە، ئاوات قارەمانی کە خۆی بەنزیکترین کەسی شەھید ئارام لەقەڵەم دەدات لەخەباتی نھێنی شارو پاشان لەشاخیش زۆربەی کات پێکەوە بوون، باسلەوە دەکات کە ئارام ئاراستەی کوردستانی ھەبوووەو لەھاوینی ساڵی ١٩٧٧یش لەقەرەداغ ماوەیەکی زۆر لەگەڵ فازیلی مەلا مەحمودو سامی شۆڕشدا لەسەر پرسی کوردستانی بوون‌و عێراقیبوونی کۆمەڵە موناقەشەیان کردووەو گوایە ئەوان داوایان لەشەھید ئارام کردووە کە پێوویستە کۆمەڵە واز لەکوردستانی بوون بێنێت‌و ببێت بەڕێکخراوێکی عێراقی.\nرەنگە ئاوات قارەمانی تەنھا کەس بێت کە پێیوابێت شەھید ئارام بیری کوردستانی بوونی بۆ کۆمەڵە پەیڕەو کردبێت، بۆیە قسەکانی ھێند کاریگەرنین‌و پێدەچێت ئەودەمەش زۆر ئاگاداری ململانێ فیکری‌و ئایدۆلۆژییەکانی ناو باڵ‌و ئاراستەکانی کۆمەڵە نەبووبێت.\nرەنگە وتارێکی شەھید ئارام لەژمارە١ی " ئاڵای شۆڕش"دا کە لەمانگی ئەیلوولی ١٩٧٥دا درچووە، باشترین بەڵگە بێت بۆ ئەوەی کە ئاوات قارەمانی لەم ڕووەوە نەک ھەر نەیپێکاوە بەڵکو سەرباری نزیکییەکەشی لێیەوە، ئاگاداری فیکرو ئایدۆلۆژیای شەھید ئارام نەبووە.\nئارام لەژمارە ١ی ئاڵای شۆرشدا نووسیوویەتی:" شۆڕشەکەمان بریتیی نییە لە بزووتنەوەیەکی نەتەوەیی تەسکی گەلی کورد، بەڵکو شۆڕشی دیموکراتی گەلی عێراقەو لەکوردستانەوە بەھۆی تەقینەوەی ناکۆکییەکانەوەو ھەروەھا لەسایەی باش ھەڵکەوتنی کوردستانەوە دەستیپێکردووە".\n2/7/2018 7:47:44 PM


هەولێر.. دوو پارچە زەوی بۆ چاندنی درەختی یادگاریی هاوسەران تەرخان کرا\nشادان قادر 15/10/2020 - 23:37 ژینگە\nبەڕێوەبەری باخچە و پارکەکانی هەولێر ڕایدەگەیەنێت، دوو شوێن لە هەولێر تەرخان کران بۆ ئەو هاوسەرانەی کە ئارەزوو دەکەن دارێک بە ناوی خۆیان یان منداڵەکانیان کە لە دایک دەبن بچێنن و ناویان و یادگارییەکەیان لەگەڵ دارەکە گەورە ببێت و بمێنێتەوە.\nڕێبین ئەحمەد، بەڕێوەبەری باخچە و پارکەکانی هەولێر، بە (باسنیوز)ی ڕاگەیاند: "ئەمڕۆ لە شاری هەولێر هەڵمەتی قۆناغی دووەمی نەمام چاندن ئەنجامدرا، کە قۆناغی یەکەم پێش بڵاوبوونەوەی پەتای کۆڕۆنا ئەنجامدرابوو".\nئاماژەی بە ئەوەش کرد "لە هەڵمەتەکەدا 60 هەزار نەمام چێندران و سەرجەم نەمامەکانیش لە باخچەکانی خۆمان بەرهەم هێنرابوون".\nڕاشیگەیاند: "هەروەها دوو شوێن لە هەولێر تەرخان کران بۆ ئەو کەسانەی کە هاوسەرگری دەکەن و ئارەزوو دەکەن دارێک بە ناوی خۆیان، یان منداڵەکانیان کە لە دایک دەبن بچێنن و ناویان و یادگارییەکەیان لەگەڵ دارەکە گەورە ببێت و بمێنێتەوە".


وەزیری بەرگریی ئیسرائیل: تورکیا هەرێمەکە ناسەقامگیر دەکات – کوردی – RojNews.News\nوەزیری بەرگریی ئیسرائیل: تورکیا هەرێمەکە ناسەقامگیر دەکات\n05/10/2020 - 8:57:12 am\nوەزیری بەرگریی ئیسرائیل تورکیای تۆمەتبار کرد بە ناسەقامگیرکردنی ناوچەکە و کارکردن لە دژی هەوڵەکانی ئاشتیی و داوایکرد فشاری نێودەوڵەتیی بۆ گۆڕینی ڕەفتاری ئەو دەوڵەتەی ئەندامی ناتۆ بگرێتە بەر.\nبێنی گانتز وەزیری بەرگری ئیسرائیل تورکیا و ئێرانی بە لەمپەر لە بەردەم بەرەوپێشچوونی ئاشتی و پشتیوانییکردن لە دەستدرێژییەکانی ناوچەکە وەسف کرد، ئەمەش لە دوای دروستبوونی پەیوەندییەکانی نێوان ئیسرائیل و ئیمارات و بەحرەین.\nگانتس ئاماژەی بە هەنگاوەکانی تورکیا لە باکوری سوریا و ڕۆژهەڵاتی دەریای ناوەڕاست و دەستوەردانی لیبیا و پەیوەندی لەگەڵ چەکدارەکانی حەماسی فەلەستین کرد و ڕایگەیاند، هەموو ئەمانە لە سەقامگیریی دووردەکەونەوە، دووپاتیشیکردەوە کە پرسی تورکیا زۆر ئاڵۆزە، چونکە تورکیا بەشێکە لە ناتۆ.\nئیسرائیل خۆی بە دوور دەگرێت لە لۆمەکردنی ئاشکرا سەبارەت بە تورکیا، چونکە پەیوەندییە بازرگانی و دیبلۆماسییەکانی نێوان هەردوو وڵات سەرەڕای هەڵوێستی حکومەتی ئەنقەرە، بۆ ماوەی زیاتر لە ١٠ ساڵە بەردەوامە.\nئێران و تورکیا ڕەخنە لە ڕێککەوتننامەی ئاساییبوونەوەی پەیوەندییەکانی نێوان ئیسرائیل و ئیمارات و بەحرەین دەگرن کە لە ١٥ی مانگی ڕابردوودا بە دەستپێشخەری ئەمریکا واژۆ کرا و وەک خیانەتێک لە کێشەی فەلەستین لێکیدەدەنەوە.\nدڵنیا، ئەو ژنەی چۆك بۆ ئاستەنگییەکان دانادات و بۆ ژیان دەجەنگێت


ترۆسكه شێرزاد: راگه‌هاندنا كوردی یا پره ژ كێماسیان | Evro News\nرێكخراوا ساخله‌میا جیهانێ: هه‌لگرتنا قه‌ده‌غه‌یا هاتنوچونێ نه دوماهیا كورونایێ یه\nوه‌زاره‌تا دارایی رونكرنه‌كێ به‌لاڤ دكه‌ت\nدوماهی ئامارا توشبوویێن و ڤایرۆسێ كورنایێ ل جیهانێ\nسه‌ره‌كى Facebook ترۆسكه شێرزاد: راگه‌هاندنا كوردی یا پره ژ كێماسیان\nترۆسكه شێرزاد: راگه‌هاندنا كوردی یا پره ژ كێماسیان\nئه‌ڤرۆ، نه‌وزاد هلۆری:\nترۆسكه شێرزاد، رۆژنامه‌ڤانه‌كا كچه، ب گۆتنا وێ هه‌ر ژ زارۆكینێ وێ حه‌زا كارێ راگه‌هاندنێ هه‌بوویه، بۆ جارا ئێكێ رادیۆیا هێلێن ده‌ست ب كاری كریه، نوكه ل رۆژناما رووداو كار دكه‌ت، هه‌روه‌سا قوتابیا كولیژا راگه‌هاندنێ یه.\nترۆسكێ بۆ ئه‌ڤرۆ گۆت: ئه‌ز ب حه‌ز چوومه دناڤ راگه‌هاندنێ دا و پتری ساله‌كێ ب خۆبه‌خش من كاركریه، به‌لێ د ئه‌نجام دا شیام خوه پێ بگه‌هینم و په‌یاما خوه ژی بگه‌هینمه جڤاكی، نوكه ل رۆژناما رووداو كاردكه‌م، دیسان ل كه‌نالێ ئه‌ستیره ژی ل هه‌ولێر كاردكه‌م، هه‌ڤده‌م دوارێ ڤیدیۆگرافیك و فوتۆگرافه‌ریێ ژی دا كار دكه‌م، و پێدڤی یه مرۆڤ ده‌ستان ژ خه‌ونێن خوه نه به‌رده‌ت، وان ئاسته‌نگان بۆخوه نه‌كه‌ت بهانه كو دكه‌ڤنه د به‌رسنگێ مرۆڤی دا، و ب دیتنا من د نوكه دا راگه‌هاندنا كوردی یا پره ژ كێماسیان، ئه‌ڤه زێده‌باری وێ یه‌كێ كو د یاسا رۆژنامه‌ڤانیێ دا ئه‌رك و مافێن رۆژنامه‌ڤانان وه‌كو پێدڤی نه‌هاتینه پاراستن، له‌وا گرنگه یاسا رۆژنامه‌ڤانیێ بهێته راستڤه‌كرن، لێ زێده‌باری هه‌موو ئاسته‌نگ و كێماسێن راگه‌هاندنا كوردی، به‌ر ب باشترڤه دچیت.\nل دووماهیێ گۆت: چوو كه‌سان هاریكاریا من نه‌كریه كو هاتیمه دناڤ راگه‌هاندنێ دا، و هه‌تا نوكه من هه‌ڤژینی پێكنه‌ئینایه و هزر ژی تێدا نه‌كریه، به‌لێ ئه‌گه‌ر من پێكئینا دخوازم ل گه‌ل كه‌سه‌كێ پێكبینم كو هزر و بیر و ره‌فتارێن مه نێزیكێ هه‌ڤبن ب تایبه‌تی ژ روویێ كاری ڤه، من ل به‌ره پشتی كولیژا راگه‌هاندنێ ب دووماهی دئینم كارێن خوه به‌رفره‌هتر لێ بكه‌م.\nناڤهاتی ، دژیێ 22 سالیێ دایه و ل باژێرێ هه‌ولێرێ دژیت، ژبلی راگه‌هاندنێ، ل دوارێ جڤاكی ژی روله‌كێ به‌رچاڤ هه‌یه.\n76 queries in 0.825 seconds.\nئەڤرۆ نیوز: هادی عامری سەرۆکێ هەڤپەیمانیا فەتح ل پەرلەمانێ عیراقێ ناما دەست ژ کارکێشانا خوە پێشکێشی سەرۆکاتیا پەرلەمانێ عیراقێ کر. هادی عامری هەروەسا دیار ژی کریە...


شاندێکی پارتی دیموکراتی کوردستان سەردانی بافڵ تاڵەبانی دەکەن | تۆڕی هەواڵی سلێمانی\nHome›هەواڵ›کوردستان›شاندێکی پارتی دیموکراتی کوردستان سەردانی بافڵ تاڵەبانی دەکەن\nئێواره‌ى ئه‌مڕۆ دووشه‌ممه 17ى ئاب، شاندێكى باڵاى پارتى دیموكراتى كوردستان سه‌ردانى بافڵ تاڵه‌بانى، هاوسه‌رۆكى یه‌كێتیى نیشتمانیی كوردستان ده‌كه‌ن له شارى سلێمانى.\nبه‌پێى زانیارییه‌كانى SNN، “شانده‌كه‌ى پارتى دیموكراتى كوردستان له‌لایه‌ن عیزەدین بەرواری و جەعفەر ئیمینکی، ئه‌ندامانى مه‌كته‌بى سیاسى پارتى سه‌ركردایه‌تى ده‌كرێت، عارف تەیفور و رێبوار یەڵدا، ئه‌ندامى مه‌كته‌بى سیاسى پارتى و سەعد سەلیم، فازڵ ڕەئوف و ئالان حەمەسەعید، ئه‌ندامانى ئەنجوومەنی سەرکردایەتیی سلێمانی-هەڵەبجە ئه‌ندامیه‌تى ده‌كه‌ن و كاتژمێر 5:30 ئێواره‌ى ئه‌مڕۆ سه‌ردانى بافڵ تاڵه‌بانى، هاوسه‌رۆكى یه‌كێتیى نیشتمانیی كوردستان ده‌كه‌ن”.\nدوای هه‌شت مانگ لە دووریی سیاسیی، رۆژی 27ی ته‌مموز، هەریەكە لە بافڵ تاڵەبانی هاوسەرۆکی یەکێتیی نیشتمانیی کوردستان و نێچیرڤان بارزانی، جێگرى سه‌رۆكى پارتى دیموكراتى كوردستان لە شاری هەولێر كۆبوونەوە و بڕیاردرا لە دوای جەژنی قوربان هەردوو مەكتەبی سیاسیی كۆببنەوە و كێشە و ناكۆكییەكان چارەسەر بكەن و په‌یوه‌ندییه‌كانیان ئاسایی بكه‌نه‌وه.\nپێشتر دڵشاد نامیق، مامۆستای زانکۆ و شاره‌زاى زانسته سیاسییه‌كان له‌باره‌ى گرنگى ده‌ستپێشخه‌رى گفتوگۆكان له‌لایه‌ن بافڵ تاڵه‌بانى، هاوسه‌رۆكى یه‌كێتییه‌وه به SNNى راگه‌یاند: “گرتنه‌ده‌ستى جڵه‌وى گفتوگۆكان له‌لایه‌ن بافڵ تاڵه‌بانییه‌وه به‌پێى بنه‌ماكانى زانستى سیاسى هه‌نگاوێكى باشه، وەك بینیشمان دەرئەنجامی باشی لێکەوته‌وە و بەدەمەوە هاتنی پارتی بە دواوەبوو، ئه‌و سه‌ركرده گه‌نجه بەرپرسیاریه‌تى گەورەی دەکەوێتە ئەستۆ لە یەکخستنی وتارى سیاسی لەناو یەکێتی و نوێنەرایەتیکردنی میراتی جەنابی (مام جەلال) کە هەم لەناو یەکێتی خاوەن بڕیاری کۆتایی بێت و هەمیش لەدەرەوە وێناکار و بنیاتنەری تەبایی و یەکڕیزی بێت”.\nهه‌ر له‌وباره‌یه‌وه ئارى هه‌رسین، كادیرى باڵاى پارتى دیموكراتى كوردستان و په‌رله‌مانتارى پێشووى ئه‌و حزبه بۆ SNN وتى: “ده‌ستخۆشیم هه‌یه بۆ بافڵ تاڵه‌بانى، كوڕى سه‌رۆك مام جەلال كه وه‌ك سه‌ركرده‌یه‌كى گه‌نج ئه‌و رۆڵه ده‌بینێت، لەپێناو چارەسەركردنی كێشەكانی هەرێم لەڕووی مووچە، گەندەڵی، تەندروستی و رێگاوبان دڵنیاشم ئەم هەنگاوەی كاك بافڵ ئەنجامی باشی دەبێت و بە ئاراستەیەكی زۆر باش هەنگاو دەنێت”.\nئه‌وه‌شى خسته‌ڕوو: “كه‌سانێك هه‌ن كه خۆیان بە بەرپرس دەزانن و شەوانە لەپشت لاپتۆپێكەوە دادەنیشن و به‌نزین دەكەن بە ئاگردا و بە لێدوانەكانیان ناهێڵن یەكێتی و پارتی كۆببنەوە، ئه‌م كه‌سانه گرنگییه‌كى وایان نییه له‌ڕووى سیاسییه‌وه ته‌نیا بۆ بازاڕ گه‌رمیى خۆیان واده‌كه‌ن”.\nتاگەکانپارتی دیموکراتی کوردستانیەکێتیی نیشتمانیی


ده‌وڵه‌تی به‌ناو ئیسلامی عێراق به‌رپـرسیارێتی خۆی له تیرۆرکردنی عه‌لی لامی ڕاده‌گه‌یه‌نێت\nدوای ئه‌وه‌ی له 26 ی مانگی پـێنج له به‌غدای پایته‌خت عه‌لی لامی سه‌رۆکی جێبه‌جێـکاری ده‌سـته‌ی لێـپـرسینه‌وه و دادوه‌ری عێراقی تیرۆرکرا، ئه‌مڕۆ له به‌یانـنامه‌یه‌کدا گرووپی تیرۆریستی ده‌وڵه‌تی ئیسلامی عێراق به‌رپـرسیارێتی خۆی له کوشـتنی عه‌لی لامی ڕاگه‌یاند.\nهاوکات له پاش تیرۆرکردنی عه‌لی لامی به که‌متر له هه‌فته‌یه‌ک قاسم عه‌تا گوته‌بێژی پـرۆسه‌ی هێزه سه‌ربازیـیه‌کانی به‌غدا ڕایگه‌یاند بکوژی عه‌لی لامی ده‌سـتگیرکراوه و ئه‌و که‌سه‌ش ئه‌ندامی ده‌زگای هه‌واڵگیری ڕژێمی پـێشـووی عێراقه.\nشایه‌نی باسه له‌و کاته‌وه‌ی عه‌لی لامی تیرۆرکراوه بارودۆخی ئاسایشی عێراق ڕۆژ له دوای ڕۆژ مه‌ترسیدارتر ده‌بێت به‌و پـێـیه‌ی تیرۆرکردنی لامی ته‌نها به‌شێـکی که‌می په‌یوه‌سته به خرابوونی ئاسایشی عێراق، به‌ڵـکو خوێندنه‌وه‌ی سیاسیـیانه بۆ کوشـتنی لامی به ڕای چاودێران ئه‌م دۆسێـیه پاش ته‌وابوونی لێـکۆڵینه‌وه په‌رده له‌سه‌ر کۆمه‌ڵێـک که‌سـانی خۆحه‌شاردوو ئاشـکرا ده‌کات و به‌س به ناوهێنانیان قۆناغێـکی دژواری سیاسی و ئه‌منی به دوای خۆیدا ده‌هێنێت.


حەسەن دانایی فەڕ، باڵیۆزی پێشوی ئێران لە عێراق رایگەیاند، هێرشە موشەكییەكان بۆ سەر هێزەكانی ئەمریكا لە هەرێمی كوردستان لەچوارچێوەی ئەو هێرشانەدان كە لە سەرتاسەری عێراق دەكرێنە سەر ئەو هێزانەو ئەو هێرشانەش بەردەوام دەبن تا ئەو كاتەی ئەو هێزانە لە عێراق دەچنە دەرەوە.\nئاوێنە: حەسەن دانایی فەڕ، ئەمڕۆ دوشەممە، لەچاوپێكەوتنێكدا لەگەڵ ئاژانسی "تەسنیم"ی ئێرانی رایگەیاند، هێرشە موشەكییەكان بۆ سەر هێزەكانی ئەمریكا لە هەرێمی كوردستان لەچوارچێوەی ئەو هێرشە هاوشێوانەدان كە لە سەرتاسەری عێراق دەكرێنە سەر ئەو هێزانە.\nهێمای بۆ ئەوەش كردوە كە "بەپێی بڕیاری پەرلەمانی عێراق دەبو هێزەكانی ئەمریكا خاكی ئەو وڵاتە جێبهێڵن، لەكاتێكدا جاروبار ئەمریكییەكان لەگەڵ بەرپرسانی بەغدا گفتوگۆ دەكەن و چەند بەڵێنێك دەدەن بەڵام هیچ هەنگاوێك نانێن."\nوتوشیەتی"ئەمریكییەكان بانگەشەی ئەوە دەكەن لەمانگی سێپتەمبەر لە ئەفغانستان دەچنە دەرەوە. ئەمریكا هیچ چارەیەكی دیكەی نییە جگەلەوەی كە دەبێت هێزەكانی لە عێراقیش بباتە دەرەوە."\nهەروەها وتوشیەتی"ئەگەر ئەمریكییەكان هێزەكانیان زیاتر لە هەرێمی كوردستان و باكوری عێراق جێگیربكەن، لەوێش هەروەك ناوچەكانی دیكەی عێراق روبەڕوی هێرش دەبنەوە چونكە گەنجانی عێراق قبوڵناكەن هێزەكانی بێگانە لە وڵاتەكەیان بونیان هەبێت، بۆیە هێرش بۆ سەر بنكە سەربازییەكانی ئەمریكا بەردەوام دەبێت."


👫 ئیبراهیم ئەحمەد سەنگەسەری کەسایەتییەکان\n📅 کاتی تۆمارکردن May 9 2020 3:40PM\nپرۆفيسوری ياريدەدەر دکتۆر ئیبراهيم ئەحمەد سەنگەسەر [ زۆرتر... 👁] ✖ ✖ 0 1 ✔ 84% ✍ ج.ع.ئـ. 9-5-2020 15:40:17\n📊 بۆردومانەکانی تورکیا 5 قوتابخانە و 3 بنکەی تەندروستی شارەدێی سەنگەسەر دەڕوخێنێت ئامار و راپرسی\n📅 کاتی تۆمارکردن Feb 7 2013 2:05PM\n👁 ئەم بابەتە 8,786 جار بینراوە\nبەڕێوەبەری ناحیەی سەنگەسەر، عەبدولرەزاق بایز، بە ئ [ زۆرتر... 👁] ✖ ✖ ✖ 0 0 ✔ 95% ✍ هـ.ب. 7-2-2013 14:05:54\n👫 د. ئیبراهیم ئەحمەد سەنگەسەری کەسایەتییەکان\n📅 کاتی تۆمارکردن Jul 16 2021 5:04PM\n... [ زۆرتر... 👁] ✖ ✖ ✖ 0 1 ✔ 72% ✍ ر.ک. 16-7-2021 17:04:57\n👫 دیار ئیبراهیم سەنگەسەری کەسایەتییەکان\n📅 کاتی تۆمارکردن Jul 17 2021 3:05AM\n👁 ئەم بابەتە 52 جار بینراوە\n... [ زۆرتر... 👁] ✖ ✖ ✖ 0 1 ✔ 72% ✍ ر.ک. 17-7-2021 3:05:06\n✌ زەوقی ڕەزا ئیسماعیل سەنگەسەری ناسراو بە (مەلا زەوقی) شەهیدان\n📅 کاتی تۆمارکردن Jun 9 2015 8:52PM\nپێشمەرگە و هەڵبەستوان لەگەڵ دوو پێشمەرگەی دیکەدا ب [ زۆرتر... 👁] ✖ ✖ ✖ 0 0 ✔ 80% ✍ م.ب. 9-6-2015 20:52:34\n👁 ئەم بابەتە 20,244 جار بینراوە\n📷 سەنگەسەر - 04-08-1989 وێنە و پێناس\n📅 کاتی تۆمارکردن Sep 16 2012 12:00PM\n👁 ئەم بابەتە 10,917 جار بینراوە\n... [ زۆرتر... 👁] ✖ ✖ 0 0 ✔ 70% ✍ هـ.ب. 16-9-2012 12:00:30\n📷 سەنگەسەر - 1989 وێنە و پێناس\n... [ زۆرتر... 👁] ✖ ✖ 0 0 ✔ 66% ✍ هـ.ب. 16-9-2012 12:00:30\n👫 عوسمان سەنگەسەری کەسایەتییەکان\n📅 کاتی تۆمارکردن Mar 30 2014 5:19PM\n👁 ئەم بابەتە 8,549 جار بینراوە\nعوسمان ڕەسول حەسەن. لە ساڵی 1969 سەنگەسەر خێزانێک [ زۆرتر... 👁] ✖ ✖ 2 6 ✔ 99% ✍ هـ.ب. 30-3-2014 17:19:51\n✌ لەتیف سەنگەسەری شەهیدان\n📅 کاتی تۆمارکردن Nov 25 2016 3:00PM\n... [ زۆرتر... 👁] ✖ ✖ 0 0 ✔ 66% ✍ هـ.ب. 25-11-2016 15:00:07\n| کاتی ئافراندنی لاپەڕە: 6,505 چرکە!


کوردیپێدیا - 09-10-2019\n📅 09-10-2019 - تورک جاڕی جەنگی دژی رۆژاوا-دا ℹ | پۆل: رێکەوت و رووداو (کڕۆنۆلۆژیا) | زمانی بابەت: 🏳 کوردیی ناوەڕاست\nیەک لە قوربانییەکانی هێرشی تورک بۆسەر رۆژاوا\n- مەسعود بارزانیمەسعود بارزانی لە تویتێکدا بە تڕەمپ دەڵێت: بەڕێز سەرۆک دۆناڵد ترەمپ، بۆ ئاگاداریی جەنابت: گەلی کوردستان هەمیشە داوای مافە ڕەواکانی خۆی کردووە و بەرگریی لە خۆی کردووە. پێشمەرگە ئەفسانەی داعشی تێکشکاند و کورد بەشێکی کاریگەر بوون لە هاوپەیمانیی دژی تیرۆر. خوێنی کورد زۆر لە چەک و پارە، بەهادارترە.\nلە تۆڕە کۆمەڵایەتییەکانەوە: 09-10-2019، خوێنی کورد زۆر لە چەک و پارە، بەهادارترە\n- مەسرور بارزانیمەسرور بارزانی سەرۆکی حکومەتی هەرێمی کوردستان بە فەرمی مەرسومی دەستبەکاربوونی بۆ (ئایدن مەعروفئایدن مەعروف) وەزیری هەرێم دەرکرد و لەمەرسومەکەدا ناوی وەک (وەزیری هەرێم بۆ کاروباری پێکهاتەکانی هەرێمی کوردستان) دیاریکردووە و لەمەودوا دەستبەکارەکانی دەکات. هەربەپێی مەرسومەکە کارەکانی وەزیری ناوبراو تایبەت دەبێت بە بەدواداچوون و ئاگاداربوون لەکێشە و پرسەکانی تایبەت بە پێکهاتەکان لە هەرێمی کوردستان.\n- هێزەکانی سوریای دیموکراتیک (قەسەدەقەسەدە - QSD) لەبارەی جمووجۆڵەکانی سەربازی دەوڵەتی تورک کە هەڕەشە لە باکوور و ڕۆژهەڵاتی سوریا دەکات ڕاگەیەندراوێکی بڵاوکردەوە. قەسەدە لە ڕاگەیەندراوەکەدا باسی ئەوەی کرد، جمووجۆڵی سوپای تورک و زانیاریەکان کە لە هەرێمەکە دەگەنە دەستمان نیشانی دەدات دەولەتی تورک و گروپە چەتەکانی بەنیازن هێرشێکی فراوان ئەنجام بدەن.\n- بەرەبەیانی ئەمرۆ، لە شارەی رەققە، چەکدارەکانی داعشداعش لەناکاو هێرشیان کردووەتە سەر چوار خاڵی هێزەکانی سوریای دیموکرات.\n- لەگەڵ دەستپێکردنی جوڵەی سوپای تورکیا و گروپە چەکدارەکان، ئیدارەی خۆبەڕێوەبەرێتی رۆژئاوای کوردستان ئامادەباشی گشتی لە باکور و رۆژهەڵاتی سوریا راگەیاند.\n- فڕۆکە جەنگییەکانی دەوڵەتی تورک گوندی مشرەفای سەرێکانی بۆردومان دەکات.\n- بە بڕیاری بەڕێوەبەرایەتی خۆسەر، دەروازەی سێمالکا لە نێوان باشوور و رۆژئاوای کوردستان داخرا.\n- هێزەکانی سووریای دیموکرات رایگەیاند، لە چوارچێوەی هێرشی تورکیادا بۆ سەر رۆژئاوای کوردستان، 25 فڕۆکەی جەنگیی ناوچە سنوورییەکانی رۆئاوای کوردستان بۆردومان دەکەن.\n- هێزەکانی سوریای دیموکرات (هەسەدەهەسەدە) بەهۆی هێرشەکانی تورکیاوە ئۆپراسیۆنەکانی دژی تیرۆرستانی داعش وەستاند.\n- فەخرەدین ئاڵتون بەڕێوەبەری پەیوەندییەکانی سەرۆکایەتی تورکیا لە تویتێکدا رایگەیاند: سوپای تورکیا و لە گەڵ سوپای سوریای ئازاد بەمنزیکانە دەپەڕێتەوە سنوری تورکیا-سوریا.\n- رەجەب تەیب ئەردۆغانرەجەب تەیب ئەردۆغان لە توویتێکدا رایگەیاند: سوپای تورکیا پێکەوە لەگەڵ سوپای میللی سووریا ئۆپەراسیۆنی کانی ئاشتی یان لە دژی رێکخراوەکانی تیرۆریستی پەکەکە/یەپەگەیەپەگە و داعش لە باکووری سووریا دەستپێکرد.\n- وەزارەتی بەرگری تورکیا، رایگەیاند، هێزە چەکدارەکانی بە هەماهەنگی لەگەڵ دەزگای هەواڵگری توانیویانە لە ناوچە سنوورییەکانی باکووری عێراق 9 چەکداری پەکەکەپەکەکە بکوژن. لە بەیاننامەیەکدا، وەزارەتی بەرگری تورکیا راشیگەیاند، ئه و چەکدارانە لە ئاکامی بۆردومانی فڕۆکە جەنگییەکانی تورکیا بۆ سەر خواکوڕک و حەفتانین لە باکووری عێراق (هەرێمی کوردستان) کوژراوون.\n- بە پێی هەواڵی ئاژانسی هەواڵی فرانسا لە کۆشکی ئیلیزە، ماکارۆن لەگەل ئیلهام ئەحمەد دانیشتووە و ئەوەی خستووتە ڕوو کە لە ئەگەری هێرشی دەوڵەتی تورکیادا دەوڵەتی فەرانسا هەلوێست نیشان دەدات. سەرچاوەکانی نزیک لە سەرۆک کۆماری فەرانسا وتیان، ئەوەی کە ئاشکرایە فەرانسا لەگەل قەسەدە دایە. بۆئەوەی کە یەکێک لە هاوکارە گرینگەکانی ئێمە بوون لە دژی داعش.\n- رێس ڤان هۆلین، کۆنگرێسمانی ئەمەریکی دەمی هەڕەشەی لە ئەنقەرە کرد و گوتی: دەبێت تورکیا باجی ئه و هێرشەی بداتەوە، کە بۆ سەر باکووری رۆژهەڵاتی سووریا دەستی پێکردووە.\n- یەکێتی ئەوروپا داوا لە رەجەب تەیب ئەردۆگانرەجەب تەیب ئەردۆگان سەرۆک کۆماری تورکیا دەکات هێرشەکانی بۆ سەر باکوری سوریا رابگرێت و لەناوچەکەش بکشێتەوە.\n- سەرۆکی کۆمکاری عەرەبی ئەحمەد ئەبو غەیت بێزاری و ناڕەزایی خۆی لەبەرامبەر خۆئامادەکردنی تورکیا بۆ هێرش و بەرپاکردنی شەڕ لەناو خاکی سوریا دەربڕیی.\n- وەزارەتی بەرگری تورکیا دەستپێکردنی هێرشی زەمینی بۆ سەر ناوچەکانی رۆژئاوای کوردستان راگەیاند.\n- عێراق، سعوودیە، ئیمارات، میسر و بەحرەین ئیدانەی هێرشەکەی تورکیا دەکەن بۆ سەر رۆژئاوای کوردستان.\n#مەسعود بارزانی | #مەسرور بارزانی | #ئایدن مەعروف | #قەسەدە | #داعش | #هەسەدە | #رەجەب تەیب ئەردۆغان | #یەپەگە | #پەکەکە | #رەجەب تەیب ئەردۆگان |\n 📡 ماڵپەڕ | 🏳 کوردیی ناوەڕاست | ماڵپەری ئەی ئێن ئێف نیوز - 09-10-2019\n 📡 ماڵپەڕ | 🏳 کوردیی ناوەڕاست | ماڵپەری رووداو - 09-10-2019\n 📡 ماڵپەڕ | 🏳 کوردیی ناوەڕاست | ماڵپەری پوک میدیا - 09-10-2019\n1. 👁 ئاماری قوربانیانی هێرشەکەی تورکیا راگەیەنرا\n2. 👁 الفيدرالية الدولية لحقوق الإنسان:؛ الجرائم ضد الإنسانية في الهجوم على شمال شرق سوريا\n3. 👁 گرانی لە رۆژئاوای کوردستان ژیانی هاونیشتمانییانی قورستر کردووە\n4. 👁 لە سلێمانی رۆژانە 50% ئاوی خواردنەوە بە فیڕۆ دەدرێت (2019)\n5. 👁 لە هەرێمی کوردستان مۆڵەتی 121 پرۆژەی وەبەرهێنان هەڵوەشێنراونەتەوە\n1. 👁 Turkey launches ground offensive in northern Syria\n2. 👁 Turkey v Syria's Kurds: The short, medium and long story\n3. 👁 Who are the Kurds?\n4. 👁 ئەنجومەنی سەبازی قامیشلۆ: حەوت بنکەی سوپای تورکیامان کردووەتە ئامانج\n5. 👁 بانگەوازی 40 پەڕلەمانتاری ئەوروپا بۆ پشتیوانی لە هەدەپە و ڕۆژئاوا\n6. 👁 بيان الى الرأي العام من قبل الإدارة الذاتية لشمال وشرق سوريا\n7. 👁 بيان صادر عن مجلس الرقة العسكري\n8. 👁 بەرەی پشتیوانیی ڕۆژئاوا ڕاگەیەندرا و سبەینێ ڕێپێوان ئەنجام دەدرێت\n9. 👁 تاڵان کردنی سەرێکانی لەلایەن چەکدارانی ئۆپۆسزێۆنی سووریاوە\n10. 👁 دەقی ڕاگەیەندراوی حدک سەبارەت بە کشانەوەی هێزەکانی ئەمریکا لە ڕۆژئاوای کوردستان\n11. 👁 دەقی ڕاگەیەندراوێک دەربارەی هەڕەشەکانی دەوڵەتی تورک بۆ هێرشکردنە سەر هەرێمەکانی باکوور و ڕۆژهەڵاتی سووریا\n12. 👁 قەسەدە: لەسەرانسەری سنور وەڵامی هێرشی داگیرکاری دەدەینەوە\n13. 👁 لوقمان ئەحمێ دەڵێت؛ ئەوانەی بێدەنگن، هاوکاری تاوانەکانی دەوڵەتی تورکن\n14. 👁 ماکارۆن-ی سەرۆکی فەرانسا لەگەل ئیلهام ئەحمەد کۆبوویەوە، ئێمە لەگەل قەسەدە داین\n15. 👁 مەسعود بارزانی بۆ دۆناڵد ترامپ: خوێنی کورد زۆر لە پارە و چەک بە بەهاترە\n16. 👁 نوێنەرایەتیی ڕۆژئاوا بانگەوازییەک ئاڕاستەی باشوری کوردستان دەکات\n17. 👁 هەسەدە دەستپێکردنی پێکدادانی مەیدانی لەگەڵ سوپای تورکیا راگەیاند\n18. 👁 کۆمەڵە: تورکیا دەیەوێت قەیرانە ناوخۆییەکانی بە هێرش بۆسەر ڕۆژئاوا داپۆشێت\n1. 👁 جلال شيخ احمد (كلهات رامان)\n2. 👁 جوان سري كانيه (عمار عبدو يتيم)\n3. 👁 سمير آوسو (جان شير ولات)\n4. 👁 صالح محمود (محمد جودي)\n5. 👁 مؤيد عبد الاحمد (هاني)\n6. 👁 مروان تركي (مروان)\n7. 👁 یوسف\n1. 👁 Turkse grondtroepen trekken noordoosten van Syrië binnen\n2. 👁 فەرەنسا و بەریتانیا داوای دانیشتنی بەپەلەی ئەنجوومەنی ئاسایش دەکەن\n3. 👁 لە بەردەم کۆشکی سپی دژی بڕیارەکەی ترامپ خۆپێشاندان کرا\n4. 👁 هێزەکانی ئەمریکا تەنها لەخاڵە سنورییەکان کشاونەتەوە و لەشوێنەکانی تر لەشوێنی خۆیان ماون\n👌 ئەم بابەتە لەلایەن: (زریان سەرچناری)ەوە لە: Oct 8 2019 6:43PM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Oct 10 2019 10:42AM باشترکراوە\n📷 فایلی وێنە 1.0.3 32 KB Oct 9 2019 10:35PM هاوڕێ باخەوان\n📷 فایلی وێنە 1.0.2 15 KB Oct 9 2019 6:07PM هاوڕێ باخەوان\n📷 فایلی وێنە 1.0.1 51 KB Oct 9 2019 10:25AM هاوڕێ باخەوان


خوێندن ڕاگیرا و چەند بڕیارێك بۆ قەدەغە دەركرا - تۆڕی میدیایی خەڵک\nئیمەیل: [email protected]org\nخوێندن ڕاگیرا و چەند بڕیارێك بۆ قەدەغە دەركرا\nكۆبوونەوەی لیژنەی باڵای ڕووبەڕووبوونەوەی كۆرۆنا كۆتایی هات و وتەبێژی فەرمی حكومەتی هەرێم ڕایگەیاند، كە ڕۆسەی خوێندن ڕادەگیرێت و دەبێتە ئۆنلاین.\nجوتیار عادل ، وتەبێژی حكومەتی هەرێم لە كۆنگرەیەكی ڕۆژنامەوانیدا ڕایگەیاند، خوێندن لە ناوەندەكانی خوێندنی سەربە وەزارەتی پەروەردە ڕادەگیرێت و تەنها لە ڕێگەی ئۆنلاینەوە درێژە بەخوێندن دەدرێت.\nڕاشیگەیاند، دۆخی كۆرۆنا لە هەڵكشاندایە و ئامارەكان ڕووی لە زیاد بوون كردووە، حكومەتەیش لە پێش هەموو لایەكەوە بەرژەوەندی هاووڵاتیانی مەبەستە و هەوڵەكانی بۆ بەدەست هێنانی ڤاكسینی كۆرۆناش بەردەوامە .\nئاشكراشیكرد، خوێندن لە زانكۆ و پەیمانگاكان بەهەمان شێوەی پێشوو بە ئاوێتە بەردەوام دەبێت .\nئاماژەی بۆ ئەوەشكرد، دواتر لە ڕێگەی بەیانی وەزارەتی ناوخۆوە وردەكاری ڕێكارەكان بڵاودەكرێتەوە .\nلە سلێمانی سزای گرانفرۆشەكان دەدرێت\nدابەشكردنی بەشەخۆراك و ئاردی سفر بۆ ڕەمەزان دەستی پێكرد\nپەروەردەی كەلار ئاگادارییەك بڵاودەكاتەوە\nخەڵك ڕاگەیاندنی بەڕێوەبەرایەتی پەروەردەی كەلار بەڕێوەبەری قوتابخانە بنەڕەتی و خوێندنگاكان ئاگاداردەكاتەوە. ڕاگەیاندنی بەڕێوەبەرایەتی پەروەردەی…\nكاتی كردنەوەی خوێندنگەكان دیاریكرا\nخەڵك- بەشی هەواڵ كۆبوونەوەی لیژنەی باڵای ڕووبەڕووبوونەوەی كۆرۆنا لە هەرێم كۆتایی هات و بڕیاردرا لە هەفتەی داهاتووەوە پڕۆسەی خوێندن دەستپێبكاتەوە.…\nخەڵك- لە كۆبونەوەی لیژنەی باڵای ڕووبەڕووبوونەوەی كۆرۆنا لە هەرێم بڕیاردراوە، كە دەوامی خوێندن لە ناوەندەكانی خوێندن بەردەوام بێت ، قەدەغەی هاتووچۆش…\nماوەی 10 ڕۆژ قەدەغەی هاتووچۆ ڕاگەیەنرا\n04 مارس 2021 4.54 pm\nخەڵك- ئەنجوومەنی وەزیرانی عێراق بڕیاریدا ماوەی 10 ڕۆژ قەدەغەی هاتووچۆ بسەپێنێت. نووسینگەی سەرۆك وەزیرانی عێراق…


Psalm 92 KJV - زەبوورەکان 92 KSS | Biblica América Latina\nPsalm 92 KJV - زەبوورەکان 92 KSS\nزەبوورێک، گۆرانییەک بۆ ڕۆژی شەممە.\n1چاکە ستایشی یەزدان بکرێت،\nگۆرانی گوتن بۆ ناوت، ئەی هەرەبەرز،\n2 بەیانییان خۆشەویستی نەگۆڕت ڕابگەیەنرێت و\nدڵسۆزیت بە شەوان،\n3 بە قیسارەی دە ژێیی،\nبە ئاوازی ساز.\n4 چونکە ئەی یەزدان، بە کردارەکانت دڵخۆشت کردووم،\nهەلهەلە لێدەدەم بۆ کارەکانی دەستت.\n5 ئەی یەزدان، کردارەکانت چەندە مەزنە!\nبیرکردنەوەی تۆ چەندە قووڵە!\n6 مرۆڤی گێل ئەمە نازانێت،\nنەزانیش ئەمە تێناگات:\n7 هەرچەندە خراپەکاران وەک گیا بگەشێنەوە و\nهەموو بەدکاران چرۆ بکەن،\nبۆ هەتاهەتایە لەناودەچن.\n8 بەڵام ئەی یەزدان، تۆ هەمیشە بەرزیت.\n9 ئەی یەزدان، چونکە بێگومان دوژمنەکانت،\nبێگومان دوژمنەکانت دەفەوتێن و\nهەموو بەدکاران پەرتەوازە دەبن.\n10 بەڵام وەک گای کێوی بەهێز بووم،\nبە ڕۆنی گرانبەها چەور کرام.\n11 بە چاوی خۆم بەزینی دوژمنانم دەبینم،\nگوێم لە بەزینی ئەوانە دەبێت کە بە خراپە دژم هەستاون.\n12 ڕاستودروستان وەک دار خورما گەشە دەکەن،\nوەک ئورزی لوبنان گەشە دەکەن،\n13 لە ماڵی یەزدان ڕواون،\nلە حەوشەی ماڵەکەی خودامان گەشە دەکەن.\n14 بە پیریش هەر بەریان دەبێت،\nهەمیشە تەڕ و سەوزن،\n15 بۆ ئەوەی ڕابگەیەنن کە یەزدان ڕاستودروستە،\nتاشەبەردمە و خراپە لە ئەودا نییە.\nKSS : زەبوورەکان 92


ناپاکی ((خیانەت )) کەلتور یا خوو لەناو کۆمەڵگای کوردەواریدا.. – Standard Kurd\nناپاکی ((خیانەت )) کەلتور یا خوو لەناو کۆمەڵگای کوردەواریدا..\nلەلایەن ستاندار Posted on تشرینی یه‌كه‌م 23, 2018 542 جار بینراوە 0 سەرنج\nبۆئەوەی لە مانا و چەمک و مەغزای وشەی خیانەت تێبگەین دەبێت پێناسەیەکی ووردی بکەین و ئەوکات بیخەینە جوغز و چوارچێوەی بابەتەکەی خۆمانەوە. خیانەت وا پێناسە دەکرێت کە پێشێلکردن یان ھەڵوەشاندنەوەی پەیمانێکە کە دراوە یان ئەمانەتێکە یان لەدەستدانی بڕوا و متمانەیەکە کە لە ئەنجامی ململانێیەکی دەروونیەوە سەرھەڵدەدات لە پەیوەندیەکانی نێوان تاکەکان یان ڕێکخراوەکان یان لە نێوان تاکەکان و ڕێکخراوەکاندا.زۆرجاران خیانەت ڕوودەدات لەکاتی ھاوکاریکردنی یەکێکێک لە کێبڕکێکارەکاندا یان ھەڵوەشاندنەوەی ئەوەی کە پێشتر لەسەری ڕێکەوتوون لەنێوان دوولایەندا.کەسی خائین واناوزەد دەکرێت کە کەسێکی لەپشتەوە لێدەر و ناپاکە.\nلەزانستی دەروونناسیشدا ،ئەو کەسانەی کە خیانەت دەکەن وا ناسێنراون کە بریتین لەو کەسانەی کە گرێبەستی کۆمەڵایەتی ھەڵدەوەشێننەوە. بەڵام ھەندێکی تریش ئەم پێناسەیە ڕەتدەکەنەوە چونکە چەمکی گرێبەستی کۆمەڵایەتی ناتوانێت دەربڕی ووردی دۆخ و پاڵنەر و کاریگەریەکانی خیانەت بێت.\n• لەلایەکی ترەوە چەمکی زمانەوانی بۆ وشەی خیانەت بەمانای لەپشتەوەلێدان ((غەدر )) و نادڵسۆزی و پێنەزانینی چاکەی کەسانی تر دەگەیەنێت،تێگەیشتن لە چەمکی خیانەتیش وەکو ھەموو چەمکەکان بەگۆڕانی سیستەمە سیاسیەکان و پێشکەوتنەکانی کۆمەڵگا و دەوڵەت گۆڕانی بەسەردا ھاتوە،ئەوەتا لە سایەی سیستمە تاکڕەوەکانەوە لە کۆن و ئێستاشدا، لە ڕووی سیاسیەوە وشەی خیانەت بەمانای لکاندنی تۆمەت بۆ نەیارە سیاسیەکان لە دەوڵەتدا دەگەیەنێت بۆ ئەوەی ناویان بزڕێنرێت و حوکمبدرێن بەمەبەستی دوورخستنەوەیان لەسەر گۆڕەپانی سیاسیدا،بەڵام لە سایەی سیستەمی دیموکراسیە نوێکاندا کە دەوڵەت بۆتە کەسایەتیەکی یاسایی جیاکراوە لە کەسی دەسەڵاتدار،دەسەڵاتدار بۆتە ئەو کەسەی کە ئەرکی پاراستنی ئەو دەوڵەتەی پێسپێردراوە،ھەرچەندە لێپرسراو نیە وەک تۆرمەتبار وەکو بنەما بەڵام بەرپرسیارە لە تاوانەکانی خیانەتی گەورە.\nھەربۆیە چەمک و مانای خیانەت بریتیە لە (( ڕێزنەگرتنی ئاسایشی ناوەکی و دەرەکی دەوڵەت و پیلانگێڕان لەدژی مافەکاڕەواکانی گەل،و تەسلیمکردنی وڵات بە دوژمن،یان دروستکردنی دۆخێکی فەوزا و بێسەروبەری کە ڕێگەخۆشکەربێت بۆ دەستێوەردانی وڵاتانی بێگانە لە کاروباری وڵاتدا،کە ئەم تاوانانە وەک تاوانی ئاسایی سەیرناکرێن کە بەپێی یاسا ئاساییەکان سزایان بۆ دیاریکراوە بەڵکو دەچنە چوارچێوەی تاوانی تایبەت و گەورەوە)).\n• جۆرەکانی خیانەت\n١.خیانەتی نیشتیمانی یان ((خیانەتی گەورە)) :بریتیە لە ھاوکاریکردن و دەستێکەڵاوکردن لەگەڵ دوژمندا بەمەبەستی شێواندنی ئاسایش و ئارامی وڵات و پەیوەندیکردن بە وڵاتانی دوژمنەوە بۆ درکاندنی نھێنیە مەترسیدارەکانی وڵات بۆیان،و پێشنەخستنی وڵات و دروستنەکردن و پارێزگاری لێنەکردنیشی.شەڕکردن لەپاڵ دوژمندا دژی وڵاتەکەی خۆی،پلاندانان بۆ تیرۆرکردنی سەرۆکی وڵات،ئەمە چەند نمونەیەکی خیانەتی گەورە بوو کە سزای ئاساییان بریتین لە سێدارەدان یان بەندکردن بۆ ھەتاھەتایە، وکەسێک کە خیانەت بکات پێی دەوترێت خائین((ناپاک)).\n٢.خیانەتی ھاوسەری:دروستکردن و دەستێکەڵاوکردنە لەگەڵ کەسانی تردا بەشێوەیەکی نھێنی لەپشت ھاوسەرکانەوە جا نێر بێت یان مێ.\n٣. خیانەت لەکارکردندا:بریتیە لە کەمتەرخەمی لەکارکردن و درکاندنی نھێنیەکانی کارە.\n٤.خیانەتی ھاوڕێیەتی:خیانەتکردن لەھاوڕێیەتی بە باسکردنی بەشێوەی خراپ و فێرکردنی کاری خراپ و تاوانەکانە.\n٥. خیانەتی ئاین:پشتکردنە بیروڕا ئاینیەکان و کارکردنە بە پێچەوانەی ڕێنماییە ئاینییەکانەوەیە.\n٦. خیانەتی پەیمان و بەڵێن و ڕێکەوتنەکانە و نەپاراستنیانە.\n• ئەوەی ئێمە لێرەدا مەبەستمانە بریتیە لە خیانەتی نیشتیمانی((خیانەتی گەورە))،کە لە ئێستادا و بەدرێژایی مێژووی کۆن و نوێی خەباتی کوردایەتی ھەمیشە ئامادەگیەکی گەرموگوڕی ھەبوە لەنێو کۆمەڵگای کوردەواریدا و بەشێوەیەک لێکدەدرێتەوە کە خیانەت و خیانەتکردن و بەکارھێنانی وشەی خیانەت ھێندەی بە ئاسانی و بێسڵەمینەوە و بەشێوەیەکی بەربڵاو لە میدیاکان و لەسەر زاری گەورە بەرپرساان و تەنانەت تاکە ئاساییەکانیشدا،بۆتە وشەیەکی زۆر ئاسایی و کارگەیشتۆتە ئەوەی کە خیانەتکردن زۆر ئاسایی بوە و بۆتە بەشێک لەدابونەریت و کەلتوری کۆمەڵگەی کوردەواری،چونکە کەم جار ڕێکەوتوە کە خائینانی وڵات و نیشتیمان فرۆشان بە سزای ڕەوای خۆیان گەیشتبن بەڵکو بەبیانووی بێ ئەرزشی حیزبایەتی و ناونەزڕاندنی بنەماڵەکان و منداڵ و دواتریش لەبەر بەرژەوەندی و ڕێکەوتنی عەشایەری دوور لەیاسا لێیان خۆش بون و ئیدی خیانەت و خیانەتکردن بۆتە کارێکی ئاسایی کە سزای گەورەی بەدواوە نیە ونەبێت.کۆمەڵگەی کوردەواریش چونکە بەدرێژایی مێژوو ھەر ژێر دەستە و چەوساوە و زوڵملێکراو و خاک داگیر و دابەشکراو بووە،کەسێتیەکی لاواز و زوو فریودراو و دەروون تێکشکاوبوە ،بۆیە ھەمیشە ئامادەیی خیانتکردنی ھەبوە لە گەل و نیشتیمانەکەی.\n• خیانەتکردن لە پێناو چیدا ؟\nزۆر جاران کەسی خیانەتکار و ناپاک لەبەر ھۆکاری زۆر سادە یان لەبەر فریودانێکی کەم و بێ ئەرزش ھەڵدەستێت بە کاری خیانەتکردن و ناپاکی بەرامبەر براکەی یان خێزانەکەی یان گەل و نیشتیمانەکەی ،وەک:\n١. لەپێناو بەدەستھێنانی بڕە پارەو و پول و سەروەت و سامانێکدا.\n٢. لە پێناو بەدەستھێنانی پلەو پۆست و دەسەڵاتێکی کەم .\n٣. لەپێناو بەرژەوەندیەکی تەسک و بچوکی خۆیی یان بنەماڵەیی یان حیزبیدا.\n٤. زۆر جارانیش تەنھا لەبەر دوژمنایەتی و بچوککردنەوەی بەرامبەرەکەی بوە.\nئاشکراشە ھیچ کاتیش کورد دەسەڵاتێکی بەردەوام و تۆکمە و بەھێزی وای نەبوە لە چوارچێوەی دەوڵەتێکی سەربەخۆ و خاوەن سیادە و سەروەری دانپیادانراودا لەسەر ئاستی ناوچەکە و دونیاش بە ئێستاشەوە کە لە خائینانی خۆی بپرسێتەوە و سزایان بدات،بەڵکو دەسەڵاتەکان کاتی بوون و خائینانی کوردیش ھەمیشە لەلایەن داگیرکەرانەوە جێگە و پێگەیان ھەبوە بۆئەوەی جارێکی تر بەکاریان بێنەوە.ھەربۆیە کەمجار ھەبوە خائینانی کورد بە سزای ڕەوای خۆیان گەیشتبن.\n• سیفاتەکانی کەسی خائین ((ناپاک))\nکەسی خائین و ناپاک بە گەل و نیشتیمانەکەی ھەرچەندە لەپلەو پۆستی بەرز و دەسەڵاتدا بێت یان وەک تاکێکی سادەش بێت ھەمیشە وەک کەسێکی:\n١. دەروون نەخۆش و تێکشکاو و ترسنۆک و لاواز و لەرزۆک دەردەکەوێت.\n٢. توانای بڕیاردانی گرنگ و بوێری نیە و نامێنێت.\n٣. ھەمیشە ھەست بەکەمی دەکات لەگەڵ بەرامبەرەکەیدا وخاڵێکی لاوازە لە کەسێتیدا.\n٤. ھەمیشە ھەست بە تاوان و شەرمەزاریش دەکات لەناخی خۆیدا و دەکەوێتە ململانێیەکی بەردەوام و ھێواش ھێواش سەردەکات بۆ سزادانی خود و دواتریش خۆکوشتن.\n٥. بە کەسێکی بێزراو و قێزەون و سوک و ڕیسوا لەلایەن تاک و کۆمەڵگاکەیەوە تەماشا دەکرێت.\n٦. لەمێژووشدا ناوی و ناپاکیەکەی دەنوسرێت و دەمێنێتەوە و دەماو دەماو دەگێڕدرێتەوە.و دەبێتە نمونەیەکی ڕەش و قێزەون و ناشیرین و بەنمونە دەھێنرێتەوە بۆ نەوەکانی ئایندە.\n• لەلایەکی ترەوە تاکی کورد و تەنانەت کۆمەڵگای کوردەواریش بە سەرکردە و تاکی ئاسایشەوە،ھێندە لەمێژووی خۆیاندا خیانەت و وشەی خیانەتیان دووبارە کردۆتەوە،بۆتە خویەکی دانەبڕاو لێیان و وەکو ھەموو خوە خراپ و باشەکانی تر لە ((ڕاستگۆیی و درۆکردن،تاوان و کاری باشە،زوڵمکردن وچەوساندنەوە ودەستگیرۆیی و ھاوکاریکردن، یارمەتیدان و ململانێکردن،دزیکردن و دەستپاکی و …زۆری تریش))،و بونەتە کارێکی ئاسایی و ھەر ١٠ ساڵ جارێک کەمتر یان زیاتر کاری خیانەتکردن لە نیشتیمان و نەتەوە وخەباتی کوردایەتی ئەنجامدەدرێت لەلایەن تاکەکانەوە یان سەرکردە و حیزبەکانەوە بێت دژ بە بەرژەوەندی گەل و نیشتیمان ونەتەوە و زۆر جارانیش شانازی پێوەدەکرێت و دەکرێنە دەسکەوت و وای پیشان دەدەن کە سەرکەوتنیان بەدەست ھێنا بێت، بەڵام ھەموو ئەم خیانەتانەش چونەتە قازانجی داگیر و دابەشکەرانی کوردو کوردستانەوە و ھێندەی تر کێشە و مافە ڕەواکانی کورد و دۆزی سیاسی و ئابوری و کۆمەڵایەتی کوردیان بۆ دواوە گێڕاوەتەوە و ھەربۆیەشە تا ئێستا کورد وەک تاک نەتەوەی گەورە لەناوچەی ڕۆژھەڵاتی ناوەڕاست و دونیاشدا نەبۆتە خاوەن وڵاتی سەربەخۆ و ئازادی خۆی و ناتوانێت دەسەڵات و حوکمڕانیەکی سەرکەوتوی جوان ببات بەڕێوە،بەشێوەیەک کەوتۆتەوە کە ھەمیشە سێ وشەکانی ((کورد و پارە و خیانەت)) دەوترێنەوە وبونەتە ٣ چەمکی لێکدانەبڕاو و ڕەنگیشە بۆ ھەتاھەتایە ھەروا بمێنێتەوە.\n• ئەوەتا خیانەتکردن لە خوێن و بیری تاکی کورد لەباوباپیرانەوە ھەبوە و ئامادەگی جدی و مەترسیداری ھەبوە دژ بە دەسەڵاتە خۆماڵیەکان ،بۆ نمونە خیانەتی ((ھارپاک)) فەرماندەی گشتی و گەورە وەزیری ((ئاستیاگی) دوا ئیمپراتۆریەتی مادەکان لە پێش زایندا کە بوەھۆی لەناوچوونی ئەو ئیمپراتۆریەتە ،سەرنگوم بون و ڕووخان و لەناوبردنی میرنشینی بۆتان بەھۆی خیانەتی ((یەزدان شێر)) و گرتنی قەڵای دمدم و تەسلیمبوونی ((خانی لەپ زێڕین))بەخیانەتی (( مەحمود ئالیکانی )) و ڕووخاندنی میرایەتی سۆران بە ھۆی فتوای ((مەلای خەتێ)) و میرایەتی بابانیەکان بەھۆی خیانەت و ململانێ بەردەوام وناڕەواکانی نێو بنەماڵەی دەسەڵاتدار و گرتنی شێخ مەحمودی نەمر بەھۆی زمانلێدان و خیانەتی ((موشیری حەمەی سلێمان)) لەساڵی ١٩١٩ و خیانەتی چەکدارانی عەشایەر دژی قازی محمد لەساڵی ١٩٤٦و کۆمارەکەی و خیانەت و ململانێ سیاسی و فکری و چەکداریەکانی ناو شۆڕشی ئەیلول لە شەستەکانی سەدەی ڕابووردوودا ولەکۆتایشدا شکست و نسکۆی شۆڕشەکە ھەر بەھۆی خیانەتەوە بوولەساڵی ١٩٧٥، دواتریش لە شۆڕشی نوێ سەرھەڵدانی جاشایەتی بەناو ((موستەشارەکان))لەساڵانی ھەشتاکانی سەدەی ڕابووردووددا و لە سەردەمی دەسەڵاتی حکومەتی ھەرێمیشدا دوای ساڵی ١٩٩٢بەھۆی شەڕەکانی براکوژی و ھێنانی دوژمنان و داگیرکارانی عێراق و تورکیا و ئێران بۆسەر خاکی کوردستان لە ساڵانی نێوان ١٩٩٣ تا ساڵی ١٩٩٧ بە تێپەڕبوون بە خیانەتی ٣١ی ئابی ١٩٩٦ و ڕووداوەکانی کەرکوکی ساڵی ٢٠١٧ و لەڕۆژئاوای کوردستانیش لەساڵی ٢٠١١وە تاکو ئێستا وەک سوارەی حەمیدی ھەندێک بەناو ھێزی کوردی بونەتە پێشقەوڵی سوپای تورک بۆ داگیرکردن و لێدانی برا کوردەکانیان و لە باکوریش ئێستاش ئاغا و دەرەبەگەکان جاشایەتی بۆ ڕژێمی تورکیا دەکەن بەناوی ((پاسەوانی گوندەکان)) و لە ڕۆژھەڵاتیش بەھەمان شێوە.بۆ ئایندەش دڵنیام ھەر بەردەوام دەبێت.چونکە نە لێپرسینەوە و سزادان ھەیە و نە لێکۆڵینەوەیەکی زانستی و واقعی و بێلایەنیش ھەیە نەک ھەر لە خیانەت و خیانەتکاران بەڵکو لە ھیچ کارەسات و شکستەکانیش نەکۆڵراوەتەوە کەبەھۆی ھەڵەی بەناو سیاسی و سەرکردە و حیزبەکانەوە دژ بە گەلەکەمان کراوە و نە نیتەێکی ڕاستەقینەش ھەیە بۆ ئەوەی دووبارە نەبێتەوە چونکە ھەمیشە بەرژەوەندیە کەسی و بنەماڵەیی و حیزبیەکان زاڵتربون بەسەر ئینتیماو خۆشەویستی نەتەوە ونیشتیماندا.\n• بۆ ئەوەی وا نەزانین کە خیانەتکردن تەنھا لەناو کوردا باوە،بەڵکو لەناو ھەموو گەلانی دونیا بە پێشکەتوو دواکەوتوشەوە ھەر ھەبوە یان لەناو شۆڕش و خەباتی گەلانیشدا نمونەی بەرچاو ھەبوە،بەڵام کاتێک زانراو و سەڵمێنراوە ئەوا دەستبەجێ خیانتاکارانیان بەسزای ڕەوای خۆی گەیاندوە بە کوشتن و لەسێدارەدان و خنکاندن و دەستڕێژی گولەوە.بۆ ئەوەی لەلایەک ببێتە پەند و ترساندنی خەڵکانی نەفسنزم و خیانەتکار و لەلایەکی تریشەوە کەس بوێری دووبارەکردنەوەی نەکات.ئەوەتا لە فەڕەنسادا لویسی شانزھەم وەک پاشای وڵات حومکی لەسێدارەدانی بەسەردا سەپێنرا بەتۆمەتی خیانەتی گەورە، و تەنانەت لە شۆڕشی گەورەی فەرەنساشدا خەتیبی شۆڕش((میرابۆ)) کاتێک خیانەتەکانی ئاشکرا بوو بەھۆی گفتوگۆ نھێنیە سەرنەکەتوەکانی لەگەڵ بنەماڵەی پاشایەتی کۆنی فەڕەنسادا گۆڕەکەیان گواستەوە و لەناو گۆڕستانی گەورە پیاوانی شۆڕش و فەڕەنسادا دەریانکرد ، لە بەریتانیا ھاوڵاتیەکی بەریتانی لە کۆتایی جەنگی جیھانی دووەمدا لەساڵی ١٩٤٥ حوکمی لەسێدارەدانی بەسەردا سەپێنرا چونکە پەیوەندی بە ھیتلەر و نازیەکانەوە کردبوو دژی وڵاتەکەی خۆی((ولیەم جویس)) بەتۆمەتی خیانەتی گەورە..بەھەمان شێوەش لە شۆڕشی گەلانیشدا لە ڤێتنام و کۆریا و یابان و کوبا و عەرەبەکان و ئیسڕائیل و ..ھتد.نمونەی خیانتەکردن ھەربوە و ھەردەشمێنێت،لەم سەردەمەشدا ڕۆژانە ھەواڵی ئاشکرابون یان دەستگیرکردن یان تیرۆرکردنی جاسوسی دووسەرەی نێوان دەوڵەتان دەبیستین کە لە ئەنجامی خیانتکردنیانەوە لە وڵات و گەل و نیشتیمانەکان بەسزای ڕەوای خۆیان دەگەن\n• بەم شێوەیە بەداخەوە خیانەت و خیانەتکاران ھەرچەندە ژمارەیان کەمە بەڵام بونەتە بەشێک لە کەلتوری تاک و کۆمەڵگای کوردەواری و خوویان پێوەگرتوە ، وەک بڵێی لەگەڵ شیرخواردنی منداڵیدا فرچکی بە خیانەت ھەڵدراوەتەوە. و ئەو وێنا گەورە جوان و گەش و خەبات و تێکۆشان و قوربانیدانە زۆر و زەوەندەی کوردیان پێ تەڵخ و ناشیرین کردوە، بۆیە ئیدی کاتی ئەوە ھاتوە کە چیتر خیانەت و گیانی خیانتەکاری و ناپاکی لە ڕەگ و ڕیشەوە ھەڵتەکێنین و توڕی بدەین و نەفرەتی لێبکەین و ڕێگە بەھیچ کەس و سەرکردە و تاک و دەسەڵاتدارێک نەدەین کە دووبارەی بکاتەوە و بەیاسا و دەستور توندترین سزای بۆ دیاریبکرێت و گوێنەدرێتە ھیچ بڕوبیانویەک بۆ خیانەتکردن لە نەتەوە و نیشتیمان.کورد کوشتەی دەستی خیانەتکردن و خۆفرۆشی و وڵاتفرۆشی و خۆخۆری و ململانێی ناڕەوایە لەسەر پۆست و پلە و دەسەڵات ھەربۆیەش تا ئێستا نەگەیشتۆتە دوا مەنزڵی سەرکەوتن.کورد دەبێت خیانەت لەکەلتوری خۆیدا نەھێڵێت و نەشیکاتە خوویەکی بەردەوام بۆئەوەی تاھەتاھەتایە ڕزگاری ببێت و مێژوەکەشی بە پاک و خاوێنی و شانازیەکانی بڕازێنێتەوە.\nبڵاوکراوەی پێشووکۆمەڵ و گۆڕان قۆناغێکی نوێ ڕادەگەێنن\nبڵاوکراوەی نوێترئەمریكا چی بۆ دەسەڵات كردوەو چی بۆ ئۆپۆزسیۆن دەكات؟


ئه‌حمه‌د كه‌لاری: هاورده‌كردنی كاڵاو شتومه‌ك له مه‌رزی په‌روێزخان له‌سه‌دا ٢٠ زیادی كردوه\nئه‌ندامێكی ئه‌نجومه‌نی كارگێری ژووری بازرگانی و پیشه‌سازی سلێمانی رایده‌گه‌یه‌نێت ''له‌ئێستادا ڕه‌وشی بازرگانی له سنوری ئیداره‌ی گه‌رمیان و مه‌رزی په‌روێزخان به‌شێوه‌یه‌كی ئارام به‌رێوه‌ده‌چێت، هاورده‌كردنی كاڵا و شتومه‌كیش به‌راورد به مانگی ڕابردوو زیادی كردوه''.\nئه‌حمه‌د كه‌لاری، نوێنه‌ری بازرگانی گه‌رمیان و ئه‌ندامی ئه‌نجومه‌نی كارگێری ژووری بازرگانی و پیشه‌سازی سلێمانی رایگه‌یاند ''هاورده‌كردنی كاڵاو شتومه‌ك له مه‌رزی په‌روێزخانه‌وه له‌سه‌دا ٢٠ زیادی كردوه و ئاڵوگۆری بازرگانیش به‌شێوه‌یه‌كی ئارام به‌رێوه‌ده‌چێت، له‌ئێستاشدا رۆشتنی نه‌وتی ره‌ش كراوه‌ته‌وه رۆژانه نزیكه‌ی ١٠٠ ته‌نكه‌ر ده‌چێته ئێرانه‌وه''.\nئاماژه‌ی به‌وه‌ش كرد له ڕابردوودا كۆمه‌ڵێك كێشه له مه‌رزه‌كه‌دا هه‌بوو ئێمه به دانیشتن و گفتوگۆ كردن له‌گه‌ڵ به‌رپرسانی كۆماری ئیسلامی ئێران توانیمان ئه‌و كێشانه چاره‌سه‌ر بكه‌ین، بریاریشه له‌م رۆژانه‌دا شاندێكی فه‌رمی ژووری بازرگانی و پیشه‌سازی سلێمانی و نوێنه‌ری شۆفێرانی مه‌رزی په‌روێزخان سه‌ردانی پارێزگای كرماشان بكه‌ین كه به فه‌رمی بانگێشت كراوین، بۆ ئه‌وه‌ی له نزیكه‌وه ئاماژه بكه‌ین به‌و خاڵانه‌ی كه بۆته مایه‌ی گرفت بۆ شۆفێران و بازرگانان.\nبه به‌شداری ١٧٠ كۆمپانیا ڤیستیڤاڵی به‌هار له بینای پێشه‌نگای نێوده‌وڵه‌تی سلێمانی به‌رێوه‌ده‌چێت\nئێران پێدانی دووجۆر ڤیزا بەهاوڵاتیانی عیراق و هەرێم رادەگرێت\nگەشتوگوزاری دووکان ھۆشداری بە گەشتیاران دەدات\nئەمڕۆ شەقامێکى گەشتیاری لە دوکان دادەخرێت\nدەتوانن ڕاستەوخۆ لە ڕێگەی مۆبایلەوە لەم لینكەوە ڤیزای ئێران بە خۆڕایی وەربگرن\nپڕۆژەیەكی گەورە لە ناوجەرگەی شاری سلێمانی دەخرێتە بواری جێبەجێكردنەوە\nبۆ ماوەی دوو مانگ پردێكی سلێمانی دادەخرێت\nمامۆستایان ئۆتۆمبیل وه‌رده‌گرن


توركیا هەڕەشەی هێرشكردنە سەر شنگال دەكاتەوە\n797 جار خوێندراوه‌ته‌وه\nخولوسی ئاكار وەزیری بەرگریی توركیا، هەڕەشەی هێرشكردنە سەر شنگالی كردەوەو رایگەیاند، هەرگیز رێگە نادرێت شنگال ببێتە قەندیلێكی نوێ.\nخلوسی ئاكار راشیگەیاند "چاوەڕوانییمان لە حكومەتی عێراق ئەوەیە، كە هاریكاریی لەگەڵ ئێمەدا ئەنجامبدات بۆ ئەوەی كۆتایی بەبوونی پەكەكە بهێنرێت لەسەر خاكی ئەو وڵاتە، بە گرنگییەوە دەمەوێت ئەوە بڵێم، كە ئێمە رێز لە یەكپارچەیی خاكی عێراق، سوریا و سەرجەم دراوسێیەكانمان دەگرین، بەڵام لە پێناو ئاسایشی وڵات و گەلەكەماندا، تا ئەو كاتەی پەكەكە لەو شوێنانەی بوونیان هەیە بە تەواوەتی پاكدەكرێنەوە، ئۆپەراسیۆنەكانمان درێژەیان دەبێت".\nوەزیری بەرگریی توركیا هەروەها رایگەیاند ""لەوچوارچێوەیەدا، رۆژی ١٣ی كانوونی یەكەمی ٢٠١٨ ئۆپەراسیۆن بۆ سەر شنگال و چیای قەرەچووغ لەباكووری عێراق ئەنجامدراوە، كە لە لایەن پەكەكە وەك بنكە بەكاردەهێنرێت".\nئەوەشی راگەیاند "وەك هەمیشە لە میانی ئەم ئۆپەراسیۆنەشدا، هەموو هەستیارییەك نیشاندراوە بۆ ئەوەی خەڵكی مەدەنی و ژینگە زیانی بەرنەكەوێت. هەرگیز رێگە نادرێت شنگال ببێتە قەندیلێكی نوێ".


کێشەکانی نێوان تورکیە و ڕووسە لەسەر سووریە هەروا بەردەوامە | Roji Kurd ڕۆژی کورد\nماڵەوە ڕۆژهه‌ڵاتی ناوه‌ڕاست توركیه کێشەکانی نێوان تورکیە و ڕووسە لەسەر سووریە هەروا بەردەوامە\nکێشەکانی نێوان تورکیە و ڕووسە لەسەر سووریە هەروا بەردەوامە\nڕۆژی کورد: ئەمڕۆ هەینی 9ی ڕەزبەری 1395ی هەتاوی، بەرپرسێکی پلەباڵای تورکیە ڕایگەیاندووە کە عەمەلیاتی سەربازیی تورکیە لە سووریە، لەوانەیە بۆ چەندین ساڵان درێژەی هەبێ.\nبەپێی هەواڵی تەلەفزیۆنی ئەلعەڕەبیە، ئەو بەرپرسە باڵایەی تورکیە گوتوویەتی کە کێشەی ئەوان لەگەڵ ڕووسیە لەسەر ڕێگاچارە سیاسییەکانی سووریە تا ئێستاش لە جێگای خۆیەتی و دانوستانی ئانکارا و مسکۆ لەمبارەوە ئاستەنگە.\nئەو لێدوانەی ئەو بەرپرسە باڵایەی تورکیە لە کاتێکدایە کە مەولوود چاوش ئۆغڵو، وەزیری دەرەوەی تورکیە، دۆینێ پێنج شەممە ڕایگەیاند کە وڵاتەکەی بە تەواوی ئامادەیە تا لەمەڕ ئاگربەست لە سووریە، لەگەڵ ڕووسیە هاوکاری بکات و ئەگەر کرملین حەزی لێ بێ بۆ گەیاندنی یارمەتیگەکی مرۆییش هاوکاریان بێ.\nئانکارا هەروەها ڕاشیگەیاندووە و هوشداری داوە کە بەشداری کردنی “یەکینەکانی پاراستنی گەل” لە هێرش بۆ ئەلڕەقە، کێشە و تەنگژەی قەومی بەرهەم دێنێت.\nتورکیە لەمبارەو هەروەها گوتوویەتی: “یەکینەکانی پاراستنی گەل”، بەپێچەوانەی قسەکانیان، لە مینبەج نەکشاونەتەوە .\nبابەتی پێشووبە هۆی تەقەی هێزەکانی ڕژیم 13 کەس لە ناو ئاگردا سووتان\nبابەتی دواترنەتەوە یەکگرتووەکان داوای ئاگربەستی ٤٨ کاتژمێرە لە حەلەب دەکات


داکەوتنی فڕۆکەیەکی بێ فڕۆکەوانی تورکیا لە لیبی - SAHAR KURDISH (Sorani)\nنیسان 01, 2020 10:03 Asia/Tehran\nبەرگریی ئاسمانیی ھێزەکانی ژێر فەرمانی ژەنراڵ «خەلیفە حەفتەر» فڕۆکەیەکی بێ فڕۆکەوانی تورکیایان خستە خوارەوە.\nبە پێی ڕاپۆرتی ماڵپەڕی ھەواڵدەریی کەناڵی لیبیا، فڕۆکە بێ فڕۆکەوانەکەی تورکیا ئوای ھەستانی لە بنکەی سەربازیی «مەعیتیقە» کرایە ئامانج و لە باشووری پێتەختی لیبی داکەوت.\nئەمەو لە لایەکی دیکەوە ناوەندی زانیاری گەیاندنی ھەوڵمەتی «بۆرکانی توڕەیی» سەربە دەوڵەتی ھاوپەیمانیی نیشتیمانی لە بەیاننامەیەک دا باسی گەییشتنی دوو فڕۆکەی بارھەڵگری ئیماراتیی دیکەی بۆ ڕۆژھەڵاتی لیبی کردووە کە لەژێر ڕکێفی ھێزەکانی ژەنراڵ حەفتەردایە.\nلە بەیاننامەکەدا ھاتووە کە بەرنامەی پێ و شوێنگرتنی ئاسمانی سەرلەبەیانیی ڕۆژی سێ شەممە گەشتی دوو فڕۆکەی بارھەڵگری سەربازیی لە بنکەی سەربازیی «سوبحان» لە ئەبوزەبییەوە بەرەو بنکەی ئاسمانیی «ئەلخادیم» لە باشووری شاری ئەلمەرج لە ڕۆژھەڵاتی لیبیی پێ و شوێن گرتووە.\nدوو ڕۆژ لەمەوبەریش دەوڵەتی ھاوپەیمانیی نیشتیمانی باسی پێ و شوێنگرتنی گەشتی سێ فڕۆکەی بارھەڵگری سەربازی لە ئەبوزەبییەوە بەرەو ئەلمەرجی کرد بوو.\nلیبی لە ئاپریلی ٢٠١٩ەوە توندوتیژی و ئاڵۆزی و ناپاوەجێیی بەخۆیەوە دەبینێت.\nھێزەکانی ژێر فەرمانی ژنراڵ »خەلیفە حەفتەر» ناسراو بە سوپای نیشتمانیی لیبی لە چوارەمی ئاپریلی ٢٠١٩ ەوە بە داکۆکیی عەرەبستانی سەعودی و میسر و میرنشینە یەکگرتووە عەرەبییەکان و بڕێک لە وڵاتانی ڕۆژئاوا، پەلامارێکیان بە مەبەستی داگیرکردنی تەرابلۆسی پێتەختی ئەم وڵاتە دەست پێ کردووەو کەچی ھەتا ئێستا لەو ئامانجەیاندا سەرنەکەوتوون.\nلەم ناوەدا تورکیاش لە دەوڵەتی ھاوپەیمانیی نیشتیمانی بە سەرۆکایەتیی «فائیز سەراج» داکۆکی دەکات.\nھەوڵی نێونەتەوەیی بۆ چەسپاندنی ئاگربڕ و ھەروەھا دانوستانی ئاشتیی نێوان ھەردووک لای پێکدادانەکانی لیبی ھەتا ئێستا ھیچی لێ نەکەوتووەتەوە.\nھاوپەیمانیی لاوانی ١٤ی فڤریەی بەحرەین: دەست درێژکارانی سەر یەمەن دەبێ سزا بدرێن\nدەست گرتنی تۆکمەوتەواوی دەوڵەتی ھاوپەیمانیی نیشتیمانیی لیبی بەسەر تەرابلۆس دا


ململانێ ناوخۆییەكانی یەكێتی هێندە زۆرە كاندیدی پۆستەكانیان پێ یەكلانەكرێتەوە\n16/05/2019 1761 جار خوێندراوه‌ته‌وه\nبەهۆی ئەوەی خواست‌و داواكاری زۆرە بۆ وەرگرتنی پۆستەكان لەكابینەی نوێ لەلایەن بەرپرسانی یەكێتی نیشتمانی، تائێستا هیچ میكانیزمێك دیارینەكراوە بۆ هەڵبژاردنی كاندیدەكان.\nبەپێی زانیارییەكان، ئەو خواست‌و داواكارییانەی بەرپرسانی یەكێتی بۆ پۆستەكان هەیانە، ململانێ ناوخۆییەكانی یەكێتی زۆر زیاد كردووە، ئەوەش بووەتە رێگری لەبەردەم دیاریكردنی كاندیدەكان بۆ پۆستە باڵاو وەزارییەكان.\nهەر بەپێی زانیارییەكان، كۆتا هەوڵی یەكێتی بۆ دیاریكردنی میكانیزمی هەڵبژاردنی كاندیدەكان، كۆبوونەوەی رۆژی سێ شەممەی مەكتەبی سیاسی بووە، بەڵام بەهۆی ململانێكان، نەتوانراوە لەو كۆبوونەوەیە هیچ بڕیارێك بدرێت.\nزانیارییەكان باس لەوەش دەكەن، بڕیاربووە رۆژی چوار شەممە كۆبوونەوە بكرێت، بەڵام بەهۆی نەگەیشتنە ئەنجامێك‌و دیاریكردنی بەرنامەی كاری كۆبوونەوە، كۆبوونەوەكە بۆ كاتێكی نادیار دواخراوە.\nیەكێتی لەكابینەی نوێ، پۆستی سەرۆكی پەرلەمان‌و جێگرانی سەرۆكی حكومەت‌و هەرێم‌و شەش وەزارەت‌و چەند بریكارێكی وەزیرو نوێنەرایەتی‌و بەرێوەبەرایەتی بەردەكەوێت، كە دەبێت بەم نزیكانە كاندیدی پۆستەكان یەكلابكاتەوە.


زه‌ریف: ئه‌وانه‌ی 4 ساڵ خۆیان راده‌ستی سته‌مكارییه‌كانی تره‌مپ كرد، ئیستا ئیدانه‌ی ده‌كه‌ن\nله‌ئاماژه‌یه‌كدا بۆ كاردانه‌وه‌كانی به‌رپرسانی باڵای واشنتۆن به‌رامبه‌ر دۆناڵد تره‌مپ، وه‌زیری ده‌ره‌وه‌ی ئێران ده‌ڵیت، ئه‌وانه‌ی ماوه‌ی 4 ساڵ بووخۆیان راده‌ستی له‌خۆباییبونه سته‌مكارییه‌كه‌ی تره‌مپ كردبو، ئیستا ره‌فتاره‌كانی تره‌مپ ئیدانه ده‌كه‌ن.\nئاوێنه: محه‌مه‌د جه‌واد زه‌ریف، وه‌زیری ده‌ره‌وه‌ی ئێران له‌تویتێكدا نوسیویه‌تی، "ئه‌وانه‌ی ماوه‌ی 4 ساڵ بو له‌پێناو پارێزگاریكردن له‌خۆیان‌و له‌سه‌ر حیسابی ئازاردانی گه‌له‌كه‌مان خۆیان راده‌ستی له‌خۆباییبونه‌كه‌ی تره‌مپ كردبو، ئێستا هێرشه‌كانی تره‌مپ بۆ سه‌ر سه‌روه‌ری یاسا ئیدانه ده‌كه‌ن".\nئه‌وه‌شی نوسیوه، "ئه‌وانه ئێستاش هه‌وڵده‌ده‌ن تیرۆره ئابورییه‌كه‌ی تره‌مپ وه‌ك ئامرازێكی فشار بۆ سه‌ر ئێران به‌كاربهێنن".\nو رووی قسه‌كانی له‌و كه‌س و لایه‌نانه كرد، كه مه‌به‌ستییه‌تی و گوتی: "ئه‌گه‌ر ناتوانی بوێر بیت، خۆت له‌به‌ر چاو به‌دوور بگره له‌پێناو به‌رژه‌وه‌ندی خۆت".\n6ی ئەم مانگە، لەکاتی دانیشتنەکانی کۆنگرێس بۆ داننان بەسەرکەوتنی جۆ بایدن سەرۆکی هەڵبژێردراوی ئەمریکا بەسەر دۆناڵد ترەمپ، سەرۆکی ئێستای ئەمریکادا دوای کۆبونەوەو گوێگرتن لەوتارێکی ترەمپ، لایەنگرانی هێرشیانکردە سەر بینای کۆنگرێس‌و بەهۆیەوە دانیشتنەکان راگیران، دواتر پۆلیس گیانلەدەستدانی پێنج کەس‌و دەستگیرکردنی 52 کەسی دیکەی راگەیاند.\nله‌كاردانه‌وه‌ی ئه‌و كاره‌شدا ژماره‌یه‌ك له‌كۆنگرێسمان‌و به‌رپرسانی باڵا له‌هه‌ردو پارتی كۆماریی‌و دیموكراته‌كان ڕه‌خنه‌ی توندیان له‌ترمپ گرت.\nله‌و چوارچێوه‌یدا نانسی پێڵۆسی، سه‌رۆكی ئه‌نجومه‌نی نوێنه‌رانی ئه‌مریكا له‌كۆنفڕانسێكی رۆژنامه‌وانیدا رایگه‌یاند، "به‌گوێره‌ی مادده‌ی 25ی هه‌مواركراوی ده‌ستوری ئه‌مریكا كه رێگه ده‌دات به‌جێگری سەرۆكی ئەمریكاو ئه‌ندامانی كابینه‌ی حكومه‌تی ئه‌مریكا سه‌رۆك له‌كاره‌كه‌ی دوربخه‌نه‌وه، داوا له‌مایك پێنسی جێگری سه‌رۆك‌و ئه‌ندامانی كابینه‌ی كۆشكی سپی ده‌كه‌ین، دۆناڵد تره‌مپ به‌ر له‌ته‌واوبونی ماوه‌كه‌ی له 20ی ئه‌م مانگه له‌كاره‌كه‌ی دوربخه‌نه‌وه".\nوتیشی، "ئه‌گه‌ر تره‌مپ له‌لایه‌ن جێگره‌كه‌ی و ئه‌ندامانی كابینه‌كه‌ی دورنه‌خرێته‌وه، ده‌توانرێت جارێكی دیكه له‌رێگه‌ی جوڵاندنی دۆسیه‌كه‌یه‌وه له‌كۆنگرێس، دیموكراتیه‌كان متمانه له‌تره‌مپ وه‌ربگرنه‌وه" به‌رله‌وه‌ی به‌رێوڕه‌سمێكی شایسته كۆشكی سپی به‌جێبهێڵێت.\nدوێنێ چوارشه‌ممهش، ئیلهان عومه‌ر، ئه‌ندامی كۆنگرێسی ئه‌مریكا له‌سه‌ر لیستی دیموكراته‌كان‌و به‌ره‌گه‌ز سۆماڵی رایگه‌یاند، دۆسیه‌یه‌كی لێكۆڵینه‌وه به‌رامبه‌ر دۆناڵد تره‌مپ ده‌كاته‌وه‌و ده‌یداته دادگا، له‌به‌رئه‌وه‌ی لایه‌نگره‌كانی هانداوه كه هه‌ڵبكوتنه سه‌ر كۆنگرێس.